Due diligence omkostninger - momspligt - afvisning - Skat.dk\nDue diligence omkostninger - momspligt - afvisning\nSpørger driver virksomhed med rådgivning af kapitalfonde. Som led heri har Spørger viderefaktureret due diligence ydelser til det holdingselskab, som skal eje det selskab, som kapitalfonden ønsker at købe.\nSpørgsmålet går på, hvorvidt viderefaktureringen er momspligtig eller om den falder uden for momslovens anvendelsesområde.\nSkatterådet træffer afgørelse om, at spørgsmålene afvises, idet de ikke kan besvares med fornøden sikkerhed.\nDen juridiske vejledning 2021-2, afsnit A.A.3.9.5.\nKan Skattestyrelsen bekræfte, at Spørger ikke leverer ydelser mod vederlag, jf. ML § 4 modsætningsvis, når selskabet opkræver X Holding ApS for afholdte omkostninger i form af advokatbistand i forbindelse med X Holding ApS’ køb af aktier i Target i det tilfælde, hvor aftalerne om assistance fra advokaterne er indgået, inden X Holding ApS er stiftet?\nKan Skattestyrelsen bekræfte, at svaret på spørgsmål 1 vil være uændret i det tilfælde, hvor aftalerne om assistancen fra advokaterne er indgået, efter X Holding ApS er stiftet?\nAfvises, se dog begrundelse\nSpørger er forvaltnings- og administrationsselskab for et antal investeringsfonde, der er rejst med kapital fra forskellige investorer. Investeringsfondene opkøber erhvervs- og industrivirksomheder i selskabsform med henblik på at udvikle selskaberne og efterfølgende sælge dem.\nInvesteringsfondene har en levetid på ca. 10 år, og der indgår normalt 10-12 virksomheder i hver fondsportefølje, når fondene er fuldt investeret. Porteføljevirksomhederne sælges typisk efter 3-7 år.\nSpørger bistår i den konkrete situation investeringsfonden Y (herefter kaldet fonden), i forbindelse med vurderinger om et opkøb af Target. I den forbindelse indgår Spørger aftaler med advokater om juridisk due diligence gennemgang af Target og om assistance i forbindelse med stiftelse af et holdingselskab, som opkøbet formelt skal foretages af.\nDen selskabsretlige struktur, der er nødvendig for købet af Target, er således blevet etableret, og holdingselskabet, X Holding ApS, er blevet stiftet. Såfremt det i sidste ende besluttes at købe aktierne i Target, vil X Holding ApS blive den formelle ejer af selskabet.\nDet er Spørger, der som led i en managementaftale med fonden har udvalgt Target som en potentiel investeringsmulighed for fonden. Det er ligeledes Spørger, som har sørget for stiftelsen af holdingselskabet, og som har udpeget den midlertidige ledelse i holdingselskabet.\nProcessen, der leder frem til købet af Target, kan i meget overordnede hovedtræk beskrives med følgende punkter (herefter refereret til som "processen"):\nSpørger har undersøgt et givent marked for egnede selskaber at investere i.\nDen pågældende virksomhed (Target) og dennes rådgivere er blevet kontaktet med henblik på at drøfte, om de nuværende aktionærer kunne være villige til at sælge deres aktier.\nSpørger har på baggrund af positive tilkendegivelser fra de nuværende aktionærer i Target engageret diverse underleverandører til at bistå med købsprocessen, f.eks. med advokater om at udføre en juridisk due diligence af Target.\nSpørger optager mere konkrete forhandlinger med sælgerne af Target.\nDen selskabsretlige struktur til købet er blevet etableret, herunder stiftelsen af holdingselskabet, der skal købe Target. I den forbindelse er der indgået yderligere aftaler med advokater om ydelser, som f.eks. hjælp til at forhandle holdingselskabets finansiering af købet, selskabsretlige dokumenter vedrørende overtagelsen af aktierne fra de nuværende aktionærer m.v.\nBeslutningen om at købe eller afstå fra at købe bliver truffet - ved køb træffes beslutningen formelt af bestyrelsen i holdingselskabet.\nUanset om købet gennemføres eller ej, skal omkostninger til rådgivere herefter fordeles, jf. den indgåede aftale mellem fonden og dens investorer, som også inkluderer Spørger (LPA’en som uddybes nedenfor).\nSpørger bemærker, at det på nuværende tidspunkt ikke kan udelukkes, at de nuværende ejere af Target også fremadrettet vil have en ejerandel. Det vil typisk ske via et medejerskab af holdingselskabet. Denne usikkerhed har imidlertid ingen betydning for den momsretlige vurdering af det stillede spørgsmål.\nSom beskrevet i processen har Spørger indkøbt ydelser fra eksterne underleverandører, såsom advokater, til at bistå i købsprocessen. Afhængig af, hvorvidt det besluttes at købe Target, vil Spørger indkøbe yderligere ydelser til brug for transaktionen.\nForholdet mellem Spørger, investorerne og fonden er reguleret i en Limited Partnership Agreement (herefter forkortet LPA). LPA’en regulerer størrelsen af managementselskabets honorar, hvem der skal være managementselskab, hvordan et sådant kan udskiftes og en lang række andre elementer. Det er også i LPA’en, at der er bestemmelser, som regulerer Spørgers beføjelser til at indgå aftaler med eksterne underleverandører i købsprocessen, samt hvem der skal betale disse omkostninger.\nSom beskrevet i processen er nogle af ydelserne fra advokaten blevet initieret af Spørger på et tidspunkt, hvor holdingselskabet endnu ikke var stiftet. Enkelte af advokatens ydelser bliver dog først initieret, i forbindelse med at holdingselskabet skal stiftes eller er blevet stiftet.\nSom det fremgår af LPA’en, agerer Spørger som udgangspunkt på vegne af fonden på det tidspunkt, hvor Spørger indgår aftaler med eksterne leverandører af blandt andet due diligence-ydelser. Spørger kan dog vælge at opkræve holdingselskabet, når selskabet er stiftet, eller at betale omkostningerne selv.\nDet er formålet med disse bestemmelser, at det som udgangspunkt ikke er Spørger, der skal bære omkostningerne relateret til et køb, men investorerne - hvilket kan ske enten via en opkrævning til fonden eller til holdingselskabet som køber af Target.\nTil brug for besvarelsen bedes det lagt til grund, at fonden er en investeringsforening i momslovens forstand efter de nyeste retningslinjer, og at det aftalte management fee til Spørger derfor er momsfrit i sit hele.\nSpørger har oplyst, at LPA’en alene regulerer forholdet mellem de nævnte parter, og ikke inkluderer holdingselskabet X Holding ApS. Der således ikke er nogen kontraktretlig sammenhæng mellem de omkostninger, som Spørger allokerer/opkræver hos X Holding ApS på baggrund af aftalen og den betaling, som X Holding ApS foretager til Spørger. Det er efter aftale med aktionæren i X Holding ApS, at Spørger allokerer/opkræver omkostninger til holdingselskabet.\nSpørgsmål 1 vedrører således ikke den opkrævning af omkostninger til advokatbistand (due diligence og mere selskabsretlig bistand), som Spørger kan foretage hos fonden, men i stedet de opkrævninger, som Spørger de facto foretager hos holdingselskabet på baggrund af den indgåede LPA.\nSpørgsmål 2 skal afdække, om den momsmæssige behandling af opkrævningen hos holdingselskabet afhænger af, om aftalen med den pågældende advokat om den specifikke ydelse er initieret/indgået, før eller efter holdingselskabet er stiftet, da begge situationer er tilfældet.\nDet følger af EU-Domstolens praksis, at det er et "grundlæggende kriterium" ved anvendelsen af det fælles momssystem, at der skal tages hensyn til "den økonomiske virkelighed", jf. dom C-260/95, DFDS, præmis 23. I overensstemmelse med dette grundlæggende kriterium har EU-Domstolen i sin praksis lagt afgørende vægt på "realiteten" forstået som det "økonomiske formål" med transaktionen, jf. C-326/11, J.J. Komen, præmis 26 med henvisning til C-461/08, Don Bosco, præmis 39.\nDet er Spørgers opfattelse, at Spørger ikke foretager levering mod vederlag, jf. ML § 4, når Spørger på baggrund af den eksisterende LPA mellem Spørger og Investorerne opkræver købsomkostninger hos X Holding ApS, når ydelserne er initieret inden holdingselskabet er stiftet. Holdingselskabet har momsmæssigt ikke gjort brug af den pågældende ydelse, der af de pågældende advokater er leveret til Spørger.\nFor at en ydelse skal pålægges moms, jf. ML § 4, skal leverancen være udført af en afgiftspligtig person, der optræder i egenskab heraf, og der skal betales et vederlag.\nLevering af ydelser mod vederlag forudsætter herudover, at der mellem tjenesteyderen og modtageren består et retsforhold, der vedrører en gensidig udveksling af ydelser, hvilket er fastslået af EU-Domstolen i sag C-16/93, Tolsma, samt en lang række andre afgørelser, senest i sag C-94/19, San Domenico Vetraria SpA. I denne sag udtaler EU-Domstolen i præmis 27, at der foreligger en direkte forbindelse mellem ydelse og modydelse, når de to er betinget af hinanden, dvs. at den ene kun leveres på betingelse af, at den anden ligeledes bliver det, og omvendt. Endelig skal der være en direkte sammenhæng mellem den udførte tjenesteydelse og den modtagne modværdi, jf. C-154/80, Coöperatieve Aardappelenbewaarplaats GA, præmis 12. Der skal ikke pålægges moms på ydelser, hvor aftageren ikke er rette omkostningsbærer, jf. Den Juridiske Vejledning afsnit D.A.11.1.2.3.\nOmkostningsallokeringen fra Spørger til holdingselskabet skal således anses for en ydelse leveret mod vederlag og pålægges moms, jf. ML § 4, såfremt holdingselskabet kontraktretligt har indgået en aftale med advokaterne, eller med Spørger om viderefaktureringen, og holdingselskabet dermed momsmæssigt også er rette omkostningsbærer.\nHoldingselskabet har ikke indgået aftaler med advokaterne. Det er Spørger, på vegne af stifterne af holdingselskabet (fonden), der har indgået aftalerne.\nDer er ikke en kontraktretlig sammenhæng mellem de omkostninger, som Spørger videreallokerer/opkræver hos holdingselskabet, og den modydelse, som holdingselskabet betaler til Spørger. De bagvedliggende due diligence-ydelser er leveret af advokaterne efter aftale med Spørger til brug for Spørgers vurdering af Target. Holdingselskabet stiftes af Spørger (på vegne af fonden) som følge af vurderingen, men det er også Spørger i egenskab af at handle på vegne af fonden, som stifter af holdingselskabet, der benytter den selskabsretlige bistand til at stifte holdingselskabet. Holdingselskabet betaler alene omkostningerne, men har ikke købt en ydelse fra Spørger.\nSpørger indkøber advokatydelserne løbende, da disse både skal anvendes i forhold til at vurdere, hvorvidt det vil være gunstigt for fonden at investere i Target samt i forhold til den efterfølgende købsproces, såfremt det besluttes at foretage en investering i Target. Ydelserne, som indkøbes af Spørger, er derfor alene et øjebliksbillede af Target og dermed en samling af viden, der ikke kan anvendes fremadrettet af holdingselskabet. Ydelserne i forbindelse med en købsproces er derfor alene brugt i forbindelse med Spørgers opgave for fonden.\nDen økonomiske og faktiske virkelighed er således, at holdingselskabet momsmæssigt ikke kan anses for at være aftager af ydelserne, eftersom holdingselskabet ikke har initieret bistanden eller deltaget i beslutningsprocessen i forhold til købet af aktierne i Target, selvom det formelt er bestyrelsen af holdingselskabet, der i sidste ende på baggrund af blandt andet advokaternes ydelser har truffet den formelle beslutning om at købe Target. Holdingselskabet har ikke anvendt ydelserne og kan derfor momsmæssigt ikke anses for rette omkostningsbærer.\nHerudover er advokatbistanden initieret af Spørger, inden holdingselskabet er stiftet, hvilket underbygger, at det ikke er holdingselskabet, der momsmæssigt er rette omkostningsbærer, selvom EU-Domstolen i sag C-280/10, Polski Trawertyn, har udtalt, at interessenters indkøb af ydelser før den formelle stiftelse af interessentskabet kan anses for leveret til interessentskabet, jf. beskrivelsen af dommen i Juridisk Vejledning, afsnit D.A.11.1.2.3.\nDer består således ikke et retsforhold mellem Spørger og holdingselskabet som følge af, at ydelserne er indkøbt af Spørger. Videreallokeringen af omkostninger til holdingselskabet sker alene i henhold til den indgående LPA mellem Investorerne og Spørger, og holdingselskabet er således formelt ikke en del af denne aftale.\nDet er på denne baggrund vores opfattelse, at ydelserne initieret af Spørger fra advokater vedrørende due diligence og selskabsretlig bistand ikke kan leveres til holdingselskabet, der først er stiftet efter leveringen af ydelserne. Køb af ydelser for at tilvejebringe et beslutningsgrundlag for en investor kan ikke efterfølgende viderefaktureres, efter at beslutningen om investeringen er truffet. Eftersom det følger af LPA’en, at der skal foretages en fordeling af omkostningerne til rådgivningen, må dette derfor være et udtryk for en ikke-momspligtig omkostningsfordeling.\nDette underbygges yderligere af, at holdingselskabet, i det tilfælde en investering ikke gennemføres, ikke vil blive opkrævet for omkostningerne.\nDen økonomiske og forretningsmæssige virkelighed er således, at holdingselskabet hverken kontraktretligt eller på anden måde momsmæssigt kan anses for at være aftager af advokatydelserne med rådgivning og forundersøgelser i tilknytning til købet af aktierne i Target.\nBaggrunden for at allokere ydelserne fra Spørger til holdingselskabet er således, at omkostningerne skal bæres af de enkelte investorer - såvel fonden som eventuelle andre eksterne investorer i et pro rata-forhold, da det er den fair fordeling af omkostninger til brug for en investering, hvis afkast kommer alle disse parter til gavn i samme forhold.\nDet forhold, at holdingselskabet er stiftet på tidspunktet, hvor aftalerne med advokaterne indgås, ændrer ikke på, at Spørger ikke har leveret en ydelse mod vederlag til holdingselskabet. Holdingselskabet skal momsmæssigt ikke anses for rette omkostningsbærer. Det er således fortsat ikke holdingselskabet, der kontraktretligt har indgået en aftale med advokaterne, lige som der fortsat ikke er en aftale mellem Spørger og holdingselskabet.\nOmkostningsallokeringen til holdingselskabet sker fortsat på baggrund af den indgåede LPA mellem Spørger og Investorerne.\nSkattestyrelsens indstilling om afvisning\nAd 1 - Hensyn taler afgørende imod at besvare spørgsmålet\nSpørger bemærker, at Skatterådet efter Skattestyrelsens opfattelse bør afvise at svare, fordi der verserer en sag ved Landsskatteretten for selskabet Y.\nDet offentliggjorte bindende svar under SKM2015.170.SR er ikke sammenlignelig med Spørgers situation.\nI den offentliggjorte sag fra 2015 er det samme skatteyder, der har en klagesag vedrørende nogle indkomstår, som beder om et bindende svar på den samme problemstilling for efterfølgende indkomstår. I det bindende svar fra 2015 kan den pågældende virksomhed påvirke udfaldet af klagesagen.\nDet er en afgørende forskel til nærværende anmodning om bindende svar. Spørger er ikke part i klagesagen vedrørende Y og kan ikke påvirke klagesagens udfald ved at fremføre argumenter, deltage i kontorforhandling, retsmøde osv.\nSkattestyrelsen anfører i indstillingen til nærværende anmodning om bindende svar, at der er materiel forskel på de to problemstillinger i Spørgers anmodning om bindende svar og klagesagen vedrørende Y, men at Landsskatteretten, efter Skattestyrelsens opfattelse, også vil tage stilling til problemstillingen i nærværende anmodning om bindende svar.\nLandsskatteretten er underlagt officialprincippet og kan se helt anderledes på problemstillingen i klagesagen, end Y og Skattestyrelsen har gjort hidtil. Spørger har ingen garanti for, at Landsskatteretten i forbindelse med klagesagen vil tage stilling til problemstillingen i nærværende anmodning om bindende svar.\nDer er derfor ingen afgørende hensyn, der taler imod at besvare anmodninger om bindende svar, når Spørger ikke er part i den pågældende klagesag, og derfor ikke har mulighed for at påvirke udfaldet af klagesagen, især når klagesagen materielt ikke eksplicit indeholder den samme problemstilling.\nEfter Spørgers opfattelse er det samtidig ikke korrekt, at klagesagen bortfalder, hvis Skatterådet bekræfter, at Spørger ikke leverer ydelser mod vederlag.\nEn bekræftelse af Spørgers spørgsmål vil ligge i direkte forlængelse af den argumentation, som Skattestyrelsen har anført overfor Y, og det vil derfor ikke ændre i den sag, der verserer ved Landsskatteretten. En sådan bekræftelse er uproblematisk i forhold til over-/underordningsforholdet mellem Landsskatteretten og Skatterådet.\nAd 2 - Der kan ikke svares med fornøden sikkerhed\nSpørger bemærker, at indstillingen om at afvise i relation til en besvarelse med fornøden sikkerhed er begrundet med to punkter:\n1) Manglende aftalegrundlag.\n2) Deraf følgende usikkerhed om de økonomiske og forretningsmæssige omstændigheder.\nAd manglende aftalegrundlag\nSkattestyrelsen bad om "den fulde Limited Partnership Agreement, hvori både Spørger og holdingselskabet efter det oplyste er parter." Spørger fremsendte i den forbindelse den ønskede LPA, men gjorde opmærksom på, at Spørger i anmodningen ikke har oplyst, at holdingselskabet er part i aftalen.\nSpørgers bemærkning om, at holdingselskabet ikke er part i den indgåede LPA, skyldes, at en LPA indgås mellem fonden og dens investorer samt managementselskabet. Den indgås på tidspunktet, hvor fonden stiftes, og den gælder for alle investeringer i fondens levetid. Derfor kan de holdingselskaber, der senere i tid stiftes for at foretage investeringerne, ikke være part i aftalen i den forstand, at de er medunderskriver på aftalen.\nDet er dog i den indgåede LPA, at det er aftalt mellem Spørger, fonden og investorerne, hvem der skal bære omkostningerne i forbindelse med en investering. Det fremgår af LPA’en, at Spørger har lov til at søge dækning for omkostningerne, som er forbundet med investeringen, hos det til lejligheden stiftede holdingselskab.\nDa fonden har bestemmende indflydelse i holdingselskabet, er det en vurdering, om holdingselskabet indirekte er part i aftalen som følge af fondens part i aftalen.\nDer findes ikke andre skriftlige aftaler som grundlag for, at Spørger opkræver dækning for omkostninger hos holdingselskabet. Holdingselskabet accepterer opkrævningen og betaler til Spørger.\nDet er derfor en retlig vurdering, om opkrævningen sker i henhold til en gensidigt bebyrdende aftale i form af LPA’en eller ej. Som beskrevet i anmodningen er det Spørgers vurdering, at der ikke er indgået en gensidigt bebyrdende aftale mellem Spørger og holdingselskabet, hvorfor holdingselskabet ikke er rette omkostningsbærer. Derfor er opkrævningen ikke "levering mod vederlag", jf. momslovens § 4, stk. 1.\nDet står Skattestyrelsen frit at vurdere aftalegrundlaget anderledes.\nAd usikkerhed om de økonomiske og forretningsmæssige omstændigheder\nSpørger mener ikke, at der er usikkerhed om de forretningsmæssige og økonomiske omstændigheder.\nSpørger har, som forvalter af fonden, til opgave at undersøge, hvilke selskaber det er muligt for fonden at investere i. I den forbindelse skal der afholdes en del omkostninger, og når der er identificeret en investeringsmulighed, går den såkaldte due diligence-proces i gang.\nSom beskrevet i anmodningen er det Spørger, der initierer disse undersøgelser, men da investeringen ikke skal foretages af dem, men af fonden, er det aftalt i LPA’en, at de kan søge dækning for omkostningerne enten hos fonden eller hos holdingselskabet.\nDue diligence-undersøgelser udført af en advokat er ganske almindelige advokatydelser, og de kommer til at indgå i den samlede mængde af dokumentation, som ligger til grund for den endelige beslutning om at foretage investeringen eller ej.\nNår det senere i processen besluttes, at investeringen er relevant for fonden, bliver opkøbsstrukturen etableret, herunder sker der en stiftelse af holdingselskabet, og investeringen foretages ved, at holdingselskabet køber aktierne/anparterne i den identificerede investering.\nDer skal i den forbindelse ske en formel stiftelse af selskabet (skrives vedtægter og indsendes anmodninger om registrering hos Erhvervsstyrelsen), og der skal ske en forhandling med sælgerne og eksterne långivere om finansiering af holdingselskabets køb. Når der er enighed med sælger, skal købet besluttes formelt i holdingselskabet af dennes bestyrelse, og selve købet af anparterne/aktierne i "Target" skal gennemføres. Dette er ofte en kompliceret proces, da der som oftest er tale om unoterede værdipapirer.\nDette er også ganske almindeligt advokatarbejde.\nDe forretningsmæssige og økonomiske omstændigheder er helt grundlæggende ikke mere komplicerede end det.\nSpørger har endvidere bemærket, at Skattestyrelsen bruger et afsnit fra Y’s klage til at så tvivl om fakta i nærværende anmodning om bindende svar. Skattestyrelsen konkluderer, at "det er usandsynligt, at de fremlagte oplysninger i anmodningen er udtryk for den økonomiske og forretningsmæssige virkelighed."\nDette afsnit ser Spørger meget gerne udgår af indstillingen.\nDet refererede afsnit bliver indledt med "Efter vores opfattelse". Indholdet er således udtryk for en subjektiv vurdering af de fakta, der foreligger i den pågældende klagesag. Endvidere står der ikke noget i det refererede afsnit, der stiller spørgsmålstegn ved fakta om den økonomiske og forretningsmæssige virkelighed, som de er fremlagt i nærværende anmodning om bindende svar.\nI det pågældende afsnit bliver der argumenteret for, at der i den pågældende sag er sket levering af ydelser. Det er - som nævnt - en fortolkning af, hvilke konsekvenser den økonomiske og forretningsmæssige virkelighed skal have i den pågældende sag.\nSpørger anerkender, at der er tvivl om den juridiske fortolkning af de momsmæssige konsekvenser, hvilket er baggrunden for, at Spørger søger et bindende svar.\nTvivl om den juridiske fortolkning af en problemstilling er imidlertid ikke nok til, at Skatterådet kan afvise at besvare de stillede spørgsmål.\nDet ønskes bekræftet, at Spørger ikke leverer ydelser mod vederlag, jf. ML § 4 modsætningsvis, når selskabet opkræver X Holding ApS for afholdte omkostninger i form af advokatbistand i forbindelse med X Holding ApS’ køb af aktier i Target i det tilfælde, hvor aftalerne om assistance fra advokaterne er indgået, inden X Holding ApS er stiftet.\nSpørger driver virksomhed med rådgivning af investeringsfonde, og som led i denne virksomhed påtænker Spørger at opkræve et beløb hos et datterselskab til en af de investeringsfonde, som Spørger leverer rådgivning til.\nDet er Skattestyrelsens opfattelse, at Spørger er en afgiftspligtig person, jf. momslovens § 3.\nNår Spørger derfor i egenskab af afgiftspligtig person leverer tjenesteydelser mod vederlag, er disse ydelser momspligtige, jf. momslovens § 4.\nHensyn taler afgørende imod en besvarelse af anmodningen\nSkattestyrelsen bemærker, at Skatterådet i henhold til skatteforvaltningslovens § 24, stk. 2, i særlige tilfælde kan afvise at give et bindende svar, hvis spørgsmålet er af en sådan karakter at andre hensyn taler afgørende imod en besvarelse.\nDet er Skattestyrelsens opfattelse, at dette er tilfældet, såfremt der verserer en sag for Landsskatteretten, der reelt omhandler samme afgiftspligtige person og samme momsmæssige vurdering af en disposition af identisk karakter. Der er herved henset til, at Landsskatteretten er en overordnet myndighed set i forhold til Skatterådet.\nI henhold til Skatterådets praksis kan en anmodning om bindende svar eksempelvis afvises i den situation, hvor der verserer en sag ved Landsskatteretten, som materielt svarer til anmodningen om bindende svar. Der var i sagen tale om forhold vedrørende samme fond, jf. SKM2015.170.SR.\nDet bemærkes, at Skattestyrelsen har truffet en afgørelse over for selskabet Y om, at selskabet ikke har fradragsret for moms pålagt due diligence ydelser, som selskabet har fået tilfaktureret af Spørger. Afgørelsen er truffet med den begrundelse, at selskabet ikke er rette omkostningsbærer af de pågældende udgifter.\nSpørgers repræsentant har indbragt Skattestyrelsens afgørelse for Landsskatteretten, hvor den verserer.\nSkattestyrelsen bemærker, at der i sagen for Landsskatteretten og i nærværende anmodning om bindende svar er tale om fakturering af identiske ydelser - due diligence ydelser, som Spørger indkøber til brug for sin forretningsmodel med rådgivning af kapitalfonde i forbindelse med disses opkøb af selskaber.\nDet er i endvidere i begge tilfælde Spørger, som har faktureret ydelserne til det til formålet stiftede holdingselskab - Y i sagen for Landsskatteretten og X Holding ApS i anmodningen om bindende svar.\nUanset der i sagerne er tale om forskellige retssubjekter bemærker Skattestyrelsen, at der i begge sager er tale om holdingselskaber, som ejes af kapitalfonde, som er oprettet af Spørger med henblik på at tiltrække eksterne investorer.\nMaterielt er forskellen mellem de to sager, at sagen, der verserer for Landsskatteretten handler om, hvorvidt Y har fradrag for momsen af de tilfakturerede due diligence ydelser, mens anmodningen om bindende handler om, hvorvidt de tilfakturerede ydelser skal pålægges moms.\nDet er på denne baggrund Skattestyrelsens opfattelse, at en besvarelse af anmodningen om bindende svar vil tage stilling til hele grundlaget for den verserende sag i Landsskatteretten. Såfremt det bekræftes, at tilfaktureringen af due diligence ydelserne ikke er momspligtig, er der ikke længere grundlag for at vurdere, hvorvidt Y har fradrag for momsen af de tilfakturerede due diligence ydelser.\nDer er herved henset til, at der er tale om identiske ydelser, som leveres af Spørger som led i Spørgers forretningskoncept.\nSkattestyrelsen bemærker endvidere, at når Landsskatteretten skal vurdere, om Y har fradrag for momsen af due diligence ydelserne, så må Landsskatteretten forudsætningsvis tage stilling til, om de pågældende ydelser er momspligtige. Denne retlige vurdering er identisk med den vurdering, som skal foretages i anmodningen om bindende svar.\nUanset Landsskatteretten måtte vælge at lægge uprøvet til grund, at due diligence ydelserne er momspligtige, så vil en vurdering af momsfradragsretten i Y herefter tage udgangspunkt i, om Landsskatteretten finder, at de pågældende due diligence ydelser anvendes af holdingselskabet til brug for dets momspligtige aktiviteter. Denne vurdering forudsætter efter Skattestyrelsens opfattelse, at Landsskatteretten foretager en nærmere identifikation af ydelserne, herunder ydelsernes art, ydelsernes leverandør og den gensidige aftale, som eventuelt skulle ligge til grund for ydelserne.\nDenne vurdering er efter Skattestyrelsens opfattelse i det væsentlige sammenfaldende med en retlige vurdering, som skal foretages ved en besvarelse af denne anmodning om bindende svar.\nDet er på baggrund af ovenstående Skattestyrelsens samlede opfattelse, at væsentlige hensyn taler imod en besvarelse af anmodningen om bindende svar, jf. skatteforvaltningslovens § 24, stk. 2.\nBesvarelse med fornøden sikkerhed\nIfølge EU-Domstolens praksis foreligger der alene en levering af ydelser mod vederlag, når der består en direkte sammenhæng mellem ydelsen og vederlaget, jf. eksempelvis præmis 11-12 i sagen C-102/86, Apple and Pear Development Council.\nYdelser kan derfor kun anses for udført mod vederlag, hvis der mellem tjenesteyderen og aftageren består et retsforhold, der vedrører en gensidig udveksling af ydelser, idet vederlaget til tjenesteyderen udgør momsgrundlaget for ydelsen til aftageren, jf. præmis 14 i EU-Domstolens dom i sagen C-16/93, Tolsma.\nDet følger det af præmis 39-40 i EU-Domstolens dom i de forenede sager C-53/09 og C-55/09, Loyalty Management UK og Baxi Group, at der ved vurderingen af, hvorvidt der foreligger levering mod vederlag, skal henses til den økonomiske og forretningsmæssige virkelighed.\nVidere anfører EU-Domstolen i præmis 43 i sagen C-653/11, Paul Newey, at den kontraktmæssige situation mellem parterne almindeligvis afspejler den økonomiske og forretningsmæssige virkelighed ved transaktionerne og for at opfylde retssikkerhedskravene, udgør de relevante kontraktvilkår derfor et element, der skal tages i betragtning, når det drejer sig om at identificere leverandøren og modtageren i forbindelse med en "levering af tjenesteydelser" i den forstand, hvori udtrykket er anvendt i momslovens § 4.\nSkattestyrelsen bemærker, at Skatterådet i henhold til skatteforvaltningslovens § 24, stk. 2, i særlige tilfælde kan afvise at give et bindende svar, hvis spørgsmålet er af en sådan karakter at det ikke kan besvares med den fornødne sikkerhed.\nHenset til, at det af Spørger oplyste om, at der ikke foreligger nogen aftale eller forpligtelser mellem Spørger og holdingselskabet, samt at den indgåede LPA heller ikke regulerer forholdet mellem Spørger og holdingselskabet, er det Skattestyrelsens opfattelse, at det stillede spørgsmål ikke kan besvares med den fornødne sikkerhed.\nSkattestyrelsen bemærker endvidere, at konklusionen understøttes yderligere af, at Spørgers repræsentant i klagen til Landsskatteretten i sagen vedrørende Y anfører følgende til støtte for påstanden om momsfradragsret:\n"Efter vores opfattelse er ydelserne leveret til Y, som også har betalt for disse. Det er korrekt, at det skriftlige aftalegrundlag for forundersøgelsen og rådgivningsydelserne er indgået med Spørger. Det må dog alene anses for en formel og nødvendig konsekvens af, at selskabet endnu ikke har været stiftet, og ydelserne skal derfor anses for at være leveret til Y med ret til fradrag."\nSkattestyrelsen forstår repræsentantens anbringende således, at der i sagen ved Landsskatteretten, som omhandler identiske transaktioner, rent faktisk er foretaget en levering af ydelser med baggrund i en gensidig aftale.\nSkattestyrelsen finder det på denne baggrund usandsynligt, at de fremlagte oplysninger i anmodningen om bindende svar er udtryk for den økonomiske og forretningsmæssige virkelighed, og det er derfor Skattestyrelsens samlede konklusion, at det stillede spørgsmål ikke kan besvares med den fornødne sikkerhed.\nDen forelagte situation synes på denne baggrund at være sammenlignelig med Skatterådets afgørelse i SKM2017.575.SR, hvor Skatterådet ligeledes afviste at besvare et spørgsmål med den begrundelse, at det beskrevne faktum heller ikke umiddelbart stemte overens med de forudsætninger, som Skatterådet blev bedt om at lægge til grund ved besvarelsen.\nPå denne baggrund indstiller Skattestyrelsen, at Skatterådet afviser at besvare spørgsmål 1.\nDet ønskes bekræftet, at svaret på spørgsmål 1 vil være uændret i det tilfælde, hvor aftalerne om assistancen fra advokaterne er indgået, efter X Holding ApS er stiftet.\nHenset til, at spørgsmål 1 besvares med afvises, ses det ikke at være relevant at besvare spørgsmål 2.\nSkatterådet tiltræder Skattestyrelsens indstilling og begrundelse i relation til, at anmodningen ikke kan besvares med fornøden sikkerhed, jf. skatteforvaltningslovens § 24, stk. 2, og Skatterådet afviser derfor at besvare spørgsmålene.\nBestemmelsen implementerer momssystemdirektivets artikel 2, hvoraf følgende fremgår:\na) levering af varer, som mod vederlag foretages på en medlemsstats\nområde af en afgiftspligtig person, der handler i denne egenskab\nc) levering af ydelser, som mod vederlag foretages på en medlemsstats\nområde af en afgiftspligtig person, der handler i denne egenskab"\nAf Skatteforvaltningslovens § 24, stk. 2, fremgår følgende:\nDer kan ikke være tale om en modværdi i det tilfælde, hvor et andelsselskab, som driver et varelager, ikke opkræver nogen lagerafgift af sine medlemmer for den erlagte ydelse.\nDen virksomhed, som udøves af udviklingsrådet, Apple and Pear Development\nCouncil, samt opkrævningen af en årlig afgift fra frugtavlerne til dækning af udviklingsrådets administrationsomkostninger og andre omkostninger i forbindelse med udøvelsen af den nævnte virksomhed er ikke omfattet af begrebet »levering af tjenesteydelser mod vederlag«.\nBegrebet tjenesteydelser, som foretages mod vederlag, omfatter ikke musikfrembringelse på offentlig vej, for hvilken der ikke er aftalt et vederlag, selv om gademusikanten beder om og også modtager penge, hvis beløb imidlertid hverken er fastlagt eller kan fastlægges.\nNår en virksomhed, der organiserer turistrejser, og hvis hovedsæde er beliggende i en medlemsstat, leverer tjenesteydelser til rejsende gennem et selskab, der fungerer som agent i en anden medlemsstat, er disse tjenesteydelser momspligtige i sidstnævnte stat, når dette selskab, der alene handler som virksomhedens hjælpeorgan, disponerer over sådanne menneskelige og tekniske ressourcer, som er karakteristiske for et fast kontor.\nLevering af en grund, hvor der endnu står en gammel bygning, som skal rives ned, for at der i dens sted kan opføres en ny bebyggelse, og hvis nedrivning med henblik herpå, som sælgeren har påtaget sig at udføre, allerede er påbegyndt før nævnte levering, er ikke omfattet af momsfritagelsen for merværdiafgift. I henseende til merværdiafgiften udgør en sådan levering og en sådan nedrivning én enkelt transaktion, der som helhed betragtet har levering af en ubebygget grund, og ikke af den eksisterende bygning med tilhørende jord som genstand, uafhængigt af, hvor langt arbejdet med nedrivningen af den gamle bygning er fremskredet på tidspunktet for den faktiske levering af grunden.\nC-53/09 og C-55/09, Loyalty Management UK og Baxi Group\nInden for rammerne af et kundeloyalitetsprogram som det i hovedsagerne omhandlede skal de betalinger, der foretages af den virksomhed, som driver det omhandlede program, til de indløsende selskaber, der leverer præmiegoderne til kunderne, i sag C-53/09 anses for en modydelse, betalt af en tredjemand, for en levering af goder til disse kunder, eller i givet fald en tjenesteydelse, der leveres til de nævnte kunder.\nVidere skal de betalinger, som foretages af sponsoren, til den virksomhed, der driver det omhandlede program, og som leverer præmiegoderne til kunderne, i sag C-55/09 anses dels for en modydelse, betalt af en tredjemand, for en levering af goder til disse kunder, dels for en modydelse for en tjenesteydelse, som leveres af den virksomhed, der driver programmet, til fordel for denne sponsor.\nArtikel 9, 168 og 169 i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at de er til hinder for en national lovgivning, der hverken tillader interessenter i et selskab eller selskabet at gøre en ret til fradrag for indgående merværdiafgift på investeringsomkostninger, som til brug for det nævnte selskab og med henblik på dets økonomiske virksomhed er blevet afholdt af disse interessenter inden stiftelsen og registreringen af selskabet, gældende.\nC-326/11, J.J. Komen\nMomsfritagelsen af fast ejendom omfatter en levering af en fast ejendom, der består af en grund og en gammel bygning, som er under ombygning til en ny bygning, som den, der er omhandlet i hovedsagen, hvor den gamle bygning på leveringstidspunktet kun var blevet delvist nedrevet og i det mindste delvist stadig anvendtes som bygning.\nKontraktvilkår er - skønt de udgør et forhold, der skal tages i betragtning - ikke afgørende for identifikationen af leverandøren og modtageren i forbindelse med en »levering af tjenesteydelser«. De kan særligt forkastes, når det viser sig, at de ikke afspejler den økonomiske og forretningsmæssige virkelighed, men udgør et rent kunstigt arrangement, som ikke hænger sammen med den økonomiske virkelighed og alene er gennemført med henblik på at opnå en afgiftsmæssig fordel, hvilket det tilkommer den forelæggende ret at undersøge.\nC-94/19, San Domenico Vetraria SpA


Byråd vil kulegrave handicapområde efter klager fra pårørende | vafo.dk\nByråd vil kulegrave handicapområde efter klager fra pårørende\nHanne Laursen er mor til Camilla, der er svært handicappet. Hun er en af de pårørende, der er stået frem i Folkebladet og fortalt om, hvordan hun må kæmpe og kæmpe for at få den hjælp, hendes datter har behov for. Foto: Mads Dalegaard\nHandicapområdet i Hedensted Kommune skal undersøges, er byrådet enig om, men om det skal være en intern eller en ekstern undersøgelse, skal to ansvarlige politiske udvalg tage stilling til.\n25 jun. 2020 kl. 09:17\nHedensted: Handicappede og deres pårørende kan nu se frem til, at både børne- og voksenhandicapområdet i Hedensted Kommune bliver kigget efter i sømmene.\nPå byrådsmødet onsdag aften vedtog et enigt byråd at sætte gang i en undersøgelse, der skal afdække, om kommunen lever godt nok op til sin egen handicappolitik.\nBlandt andet om brugerne får "en individuel, helhedsorienteret, meningsfuld og sammenhængende" sagsbehandling, som der står i politikken.\nSom Folkebladet beskrev i sidste uge, oplever en række brugere på handicapområdet, at de skal kæmpe for at få den hjælp, de har brug for. Mange gange må de tage sagerne helt til ankenævnet, hvor de oplever lange sagsbehandlingstider.\nI 2013 blev 25 pct. af sagerne på børne- og voksenhandicapområdet fra Hedensted Kommune enten omgjort, hjemsendt eller afvist. I 2019 var det tilfældet for 64 pct. af sagerne på børneområdet og 42 pct. af sagerne på voksenområdet.\nOgså overgangen fra barn til voksen volder problemer.\nDerfor havde Venstre foreslået en ekstern undersøgelse af området.\nAt der er brug for at få kigget på området, var byrådet enige om.\n- Alle skal have den bedste sagsbehandling. Borgere og pårørende skal føle sig hørt og forstået, sagde Allan Petersen (DF), der er formand for udvalget for social omsorg.\nAlligevel blev punktet debatteret i næsten en time.\nKrumtappen for debatten var, hvem der skal tage ansvaret for undersøgelsen, og om den skal være en intern eller en ekstern undersøgelse.\n- Jeg tror, det er vigtigt, at vi sender et signal i dag om, at vi er parat til en ekstern undersøgelse. Undersøgelsen er mere troværdig, hvis det ikke er kommunen, der undersøger sig selv, sagde forslagsstiller Kirsten Terkilsen (V).\nVi er bevidste om, at lovgivningen er kompliceret, så undersøgelsen kan give os et billede af, i hvilket omfang lovene er hæmmende for sagsbehandlingen, og om vi i kommunen har opbygget et system, der er hæmmende i mødet med brugerne.\nAndre politikere mente dog, at en intern undersøgelse er nok.\n- Vi har set eksempler på, at når der har været eksterne på, så er der blevet kørt med to dagsordner, eksempelvis i forhold til, at der så skal spares på området. Derfor synes vi, vi skal gå varsomt med en ekstern undersøgelse, sagde Henrik Alleslev (S).\nUdvalg arbejder videre\nMen flere politikere gav udtryk for, at netop øjne udefra er vigtige.\n- LA har i flere år forsøgt at få byrådet i tale vedrørende området. Blandt andet i forhold til kvalitetsstandarder og sagsbehandlingstider. Eksempelvis, at Hedensted Kommune bruger seks måneder på at behandle en ansøgning om en såkaldt BPA-ordning, når vores nabokommuner kun bruger to, sagde Lars Bro (LA).\nDe sagde de også\n- En ny landsdækkende undersøgelse konkluderede, at over halvdelen af forældre til handicappede børn er enten utilfredse eller meget utilfredse med samarbejdet med deres kommune. Birgit Jakobsen (KD).\n- Også vores ældre borgere kan have brug for en undersøgelse af deres område. Allan Petersen (DF)\n- Vi har for nylig haft dialogmøde med handicaprådet, hvor ingen af sagerne fra avisen blev nævnt. Claus Thaisen (S)\n- Jeg er i tvivl om, hvilken retssikkerhed, der bliver krænket. Det ligger indbygget, at når der bliver truffet en afgørelse, er der mulighed for at klage over den. Kasper Glyngø (S)\n- Jeg er ked af, at en borger har haft tre sager i ankenævnet, som borgeren har vundet. Det er for meget. De sager skal vi have lukket i kommunen. Erik Kvist (DF)\nAftalen blev, at udvalget for læring og udvalget for social omsorg, der tager sig af henholdsvis børne- og voksenhandicapområdet, skal udarbejde et kommissorium og økonomi for undersøgelsen, herunder hvilke dele, der skal være interne, og hvilke dele, der skal være eksterne. Både brugere, pårørende og handicaprådet skal inddrages.\nByrådet skal se på sagen igen til august.\nHandicapundersøgelse på vej: Fokus på retssikkerhed og kommu...\nPolitikere: Vi skal have undersøgt området\nPårørende og handicappede har fået nok: Vi skal kæmpe og kæm...


Spar Nord ventede forgæves: Nordjyske Bank bød aldrig op til dans\nNordjyske Bank har den seneste tid været centrum for et opkøbsdrama med Jyske Bank og Ringkjøbing Landbobank i hovedrollerne.\nNordjyske Bank har den seneste tid været centrum for et opkøbsdrama med Jyske Bank og Ringkjøbing Landbobank i hovedrollerne. Fold sammen\nOnsdag d. 02. maj 2018, kl. 09.41\nSpar Nord kunne også være en mulig køber af Nordjyske Bank, men banken har ikke aktivt forsøgt at lægge billet ind.\n»Vi har en gang forsøgt at bevæge os ud på dansegulvet og fået en kurv, og det ønskede vi ikke igen. Hvis vi igen skulle på banen, så skulle det være, fordi Nordjyske Bank ønskede en nordjysk løsning og ikke en midtjysk eller vestjysk løsning,« siger Spar Nords administrerende direktør, Lasse Nyby.\nHan henviser til tidspunktet i slutningen af 2014 og starten af 2015, hvor Nordjyske Bank endte med at købe Nørresundby Bank, efter at også Spar Nord var interesseret i at overtage, hvilket dog blev afvist.\nI stedet endte Nordjyske Bank med at købe Nørresundby Bank med hjælp fra Jyske Bank, der understøttede en stor aktieemission, som gjorde banken til storaktionær i Nordjyske Bank.\n»Vi har valgt den tilgang denne gang, at det kunne være interessant for os, men så skulle det være en beslutning fra den anden side af Limfjorden, hvis man var interesseret i at drøfte det med os - og det er ikke sket,« siger Lasse Nyby.\nI 2017 har Jyske Bank forsøgt at sælge sin aktiepost på små 40 pct. i Nordjyske Bank, men da det ikke lykkedes, forsøgte Jyske Bank i stedet at overtage hele molevitten.\nEfterfølgende har Nordjyske Bank og Ringkjøbing Landbobank besluttet at slå pjalterne sammen, hvilket vil efterlade Jyske Bank med en ejerandel på 11 pct. i den fusionerede bank, hvis det bliver en realitet.\nFusionen er betinget af, at Jyske Bank bakker op, men Silkeborg-banken har indtil nu forholdt sig tavs.\nUanset det fremtidige ejerskab af Nordjyske Bank ser Spar Nord konkurrencemæssige fordele, selv om banken ikke selv bliver en større spiller.\n»Jeg tror ikke, at det påvirker konkurrencesituationen synderligt på den korte bane,« siger Lasse Nyby.\n»Men på den længere bane kan det blive positivt for os, for uanset om det bliver Jyske Bank eller Ringkjøbing Landbobank, så vil man miste lidt af det lokale image, fordi hovedsædet vil ligge i Silkeborg eller Ringkjøbing, og det vil gavne os,« siger han.


Primaternes stamtræ | videnskabsklubben\nPrimater er en orden af pattedyr, der rummer aber og menneskeaber. Nogle primater ligner hinanden mere end andre, og ved at undersøge for eksempel haler, tænder og næsebor kan man finde ud af, hvilke primater, der er beslægtede.\nHerunder kan du møde nogle af primaterne og lære om deres særlige kendetegn. Vi når ikke gennem alle arter, for der findes cirka 350, men du kommer til at lære om nogle egenskaber, der kendetegner de store grupper.\nHvis du trykker på den røde bog, kan du se flere eksempler på, hvilke arter, der findes i hver primatgruppe\nNår du har læst om de fem forskellige primatgrupper, kan du prøve kræfter med at bygge primaternes stamtræ. Det er noget af et detektivarbejde, men med de ting, du har lært om egenskaberne hos halvaber, spøgelsesaber, vestaber, hundeaber og menneskeaber, er du godt klædt på.\nFor at bygge stamtræet skal du printe denne PDF, der indeholder Videnskabsklubbens 9 primatkort, et ark med karaktertræk og et stamtræ. Du får også brug for en saks.


Dagens Europa League-tips\n4. nov. 2010 kl. 11:33 4/11-10 11:33\nChampions League trådte i karakter tirsdag og onsdag, med drama for alle pengene og masser af mål. I dag gælder det så 24 Europa League-kampe, herunder OB mod Young Boys fra Schweiz.\nVi har en række analyser (i skrivende stund syv styk) og tips - og dækker selvfølgelig også opgøret i Odense. Se dagens kampliste (med links til analyserne) længere nede i denne tekst.\nDrama, masser af mål og Spurs som konger af Nordlondon\nFjerde runde i Champions League var dramatisk og målrig. Ud af 16 kampe gik blot fire under 2,5 mål, og i alt blev der scoret hele 53 gange.\n21 mål tirsdag og 32 mål onsdag - der fx bød på en 7-0-sejr til Marseille over slovakiske Zilina, og 2-2 i Milan-Real Madrid. Her udlignede spanierne til allersidst, efter at den gamle målræv Inzaghi havde scoret to gange for hjemmeholdet.\nDrama var der som bekendt også tirsdag hvor FC København fik 1-1 i Parken mod selveste Barcelona, og hvor Tottenham Hotspur med super-venstrefløj Gareth Bale i spidsen tævede CL-mestrene fra Inter med 3-1.\nEn kamp og et resultat der bragte Spurs-fans i ekstase (de har i mange år lidt med et underpræsterende hold) - og så fik de endda i både pose og skadefro sæk da arvefjenden og Nordlondon-naboen Arsenal onsdag aften tabte 1-2 hos Shakhtar Donetsk (sejrsmålet sat ind af ex-Gunner Eduardo).\nSe alle resultaterne i fjerde CL-gruppespilsrunde i BetXperts livescore-sektion\n19:00 Gent-Sporting CP\n19:00 Rosenborg-Atletico Madrid. Læs analysen (tip: Diego Costa scorer)\n19:00 (TV) Bayer Leverkusen-Aris Thessaloniki FC\n19:00 Levski Sofia-Lille\n19:00 PAOK Saloniki-Villarreal\n19:00 Club Brugge-Dinamo Zagreb\n19:00 BATE Borisov-FC Sheriff\n19:00 Dynamo Kiev-AZ Alkmaar\n19:00 CSKA Moskva-Palermo\n19:00 Lausanne-Sparta Prag\n19:00 Lech Poznan-Manchester City\n21:05 (TV) OB-Young Boys. Læs analysen (tip: X)\n21:05 Getafe-VfB Stuttgart. Læs analysen (tip: 2 (asian handicap 0)\n21:05 Sampdoria-Metalist Kharkiv. Læs analysen (tip: 2 (asian +0,75)\n21:05 PSV Eindhoven-Debrecen\n21:05 (TV) Paris Saint Germain-Borussia Dortmund. Læs analysen\n21:05 Steaua Bukarest-Utrecht. Læs analysen (tip: under 2,5 mål)\n21:05 (TV) Liverpool-SSC Napoli. Læs analysen (tip: X)\n21:05 Rapid Wien-CSKA Sofia\n21:05 FC Porto-Besiktas\n21:05 Hajduk Split-Zenit Petersborg\n21:05 AEK Athen-Anderlecht


De hedenske barbarer - Vikingeskibsmuseet Roskilde\nEn præst fra York, kaldet Alcuin, skriver til kongen i Northumbrien efter de første vikingeangreb mod Lindisfarne kloster i 793. Han er bekymret for sin by, sin kirke og land. Han skriver: "Hvad betyder denne blodregn under fasten i st. Peters kirke i byen York, som faldt truende fra taget mod nord, selvom himmel var skyfri. Kan det forventes, at hævnen af blod vil komme fra nord".\nDiskuter årsager til, at gejstlige over hele Europa beskriver vikingerne som grusomme og blodtørstige.\nEr det blot fordi, de var vikingernes ofre?\nForestil dig, at du levede i vikingetiden og var munk i klosteret ved Glendalough. Skriv en side I jeres klosterannal om den dag vikingerne kom. Overvej, hvad der var vigtigt for dig at få med for eftertiden.


Wozniacki i god form - SPORT EKSTRA - Magasiner - Programmer - TV 2 PLAY - serier, nyheder og underholdning\nAfspil SPORT EKSTRA Afspil SPORT EKSTRA\nWozniacki i god form\nWozniackis ultimative triumf\nCaroline Wozniacki triumferede og vandt sin første Grand Slam i Melbourne. Kom med bag om den store bedrift her.\nGod start på grussæson var vigtig for Caroline Wozniacki. Efter flere års problemer med det røde underlag har den danske tennisdarling i år fu...\nGod start på grussæson var vigtig for Caroline Wozniacki. Efter flere års problemer med det røde underlag har den danske tennisdarling i år fundet bedre fodfæste i gruset. Hør hvordan i interviewet.\nHer kan du se ekstra interviews og indslag fra TV 2 SPORT.


CHARITY - Ta-Daa\nSkrevet den: 10 May, 2018\nwe love to DO CHARITY, og det er dejligt at få lov at støtte en god og vigtig sag! Tak fordi jeg måtte deltage i jeres årlige arrangement.\nDet er vigtigt at støtte op om gode sager. Derfor har jeg valgt at støtte op om et arrangement via DoCharity, hvor overskuddet går til et UNICEF-projekt, som hjælper voldsramte og sexmisbrugte børn i Grønland.\nJeg har valgt at donere en læbestift / neonskilt til arrangementet, og så håber jeg, det kommer til at rejse en masse penge til formålet.\nRebecca & Camilla:\nVi rådgiver velgørenhedsorganisationer i at udforme og målrette events til deres målgruppe. En succesfuld velgørenhedsindsamling er afhængig af mange faktorer. Der skal være en fin balance mellem det seriøse og det mere underholdende element.\nVi sammensætter eventet så det får bedst mulig effekt i forhold til bl.a. involvering, indsamling og vedvarende effekt. Vi rådgiver også gerne på konkrete dele af eventet, hvis eksempelvis at rammerne allerede er sat, arbejder vi videre indenfor med det som udgangspunkt og sørger for så vidt muligt, at eventet får et ordentligt flow og er balanceret i udtrykket både hvad angår budskab og underholdning.\nVi laver årligt et Charity Ball, hvor vi udpeger et konkret projekt der skal have støtte. Her lægger vi vægt på, at projektet har en positiv og tydelig effekt både kortsigtet og langsigtet for de involverede. Og så skal det være transparent og gennemsigtigt for omverdenen. Sponsorerne skal altså kunne se en tydelig effekt og få en klar tilbagemelding på virkningen af deres støtte efterfølgende .\nTil Charity Ball aktiverer vi vores netværk af støtter og sponsorer og kæder dem sammen til en festlig, meningsfuld, indbringende og vedrørende aften.\nHar du brug for hjælp til indretning, eller må du også bare eje et dansk designet neon skilt, så skriv til mig på info@ta-daa.dk eller se mere på ta-daa.dk


Østergade 15, 1100 København K\nSagsnummer: 291015Type : Detailhandel/butik\nØstergade er Københavns eksklusive del af Strøget beliggende mellem Kongens Nytorv og Illum. Østergade har forskellige velkendte og eksklusive detailhandelsbrands som bl.a. Hugo Boss, Burberry, Tommy Hilfiger, IRO, Mulberry, Cartier, Klarlund, Hvelplund og Bang & Olufsen. Østergade har desuden sidegaden Ny Østergade, som ligeledes er repræsenteret af et mix af eksklusive butikker som Shamballa, Filippa K, Balthazar Champagne Bar og ikoniske Café Victor, hvor erhvervslivets forretningsfolk holder til. Butikken har god eksponering mod Østergade, som er den eksklusive del af strøget.Butikken er beliggende med Hugo Boss som nærmeste nabo og med Burberry, Tommy Hilfiger, Poul Stig og Klarlund omkring lejemålet. Lejemålet er indrettet med indgangsparti mod Østergade og har mindre salgsareal mod Østergade samt et stort præsentabelt og højloftet salgsareal i direkte forlængelse heraf. I bagerste del af lejemålet indrettes personalefaciliteter med tekøkken, toilet samt mindre depot. Lejemålet vil i forbindelse med udlejning, blive istandsat af udlejer, således at lejemålet afleveres med nyt toilet og nyt tekøkken og nymalet overalt. Lejemålet forsynes desuden med fjernkøling. Lokalernes indretning og istandsættelse aftales imellem parterne, så det tilpasses lejers ønske. Lejemålet er oplagt til alle anvendelser indenfor fashion, som fx skoforretning, tøjbutik, taskeforretning m.fl. Der er også mulighed for at udvide lejemålet og inddrage lejemålet i Lille Kongensgade 16, således at der i alt vil være 342 m², med mulighed for at etablere adgang fra Lille Kongensgade 16. Billederne af lejemålet er visualiserede. Ejendommen er ikke omfattet af reglerne om energimærkning, da den er fredet.


14-09-2013 08:01, af Tine Luther\nHvert år kårer Dyrenes Beskyttelse en person, der har leveret en særlig indsats for dyr, som Årets Dyreven. Årets kandidater er nu nomineret, og du kan afgive din stemme. Flere af kandidaterne har gjort en indsats for hunde.\nSkal Årets Dyreven være en person, der har gjort noget særligt for hunde? Afgiv din stemme via linket nedenfor. (Modelfoto: Shutterstock)\nHvert år på foreningens fødselsdag kårer Dyrenes Beskyttelse Årets Dyreven. Du kan stemme på din favorit i tre kategorier, og dermed være med til at påvirke, hvem der skal hædres for sin store indsats for dyrene med titlen som Årets Dyreven 2013. I to af afstemningens tre kategorier her der nomineret personer, som har gjort noget for hunde Reddede hund fra druknedøden I kategorien ”Heltedåden” finder du personer, som i indeværende år har reddet eller hjulpet et dyr ved en enkeltstående, uselvisk indsats. En af kandidaterne er Jannik Kristensen. Jannik Kristensen er ude at gå tur ved Bagsværd Sø en kold søndag i april, da han ser en golden retriever sætte efter en flok blishøns ud over den tilfrosne sø – og gå gennem isen. Da hunden ikke selv formår at komme op og bliver udmattet i det iskolde vand, bevæger Jannik Kristensen sig mod iskanten. Han lægger sig på maven og forsøger at trække hunden op, men falder nu også selv i vandet. Det lykkes ham dog samtidig at få skubbet hunden op på isen, og han får bagefter hevet sig selv op – en uselvisk heltegerning rigere. Privat har Jannik Kristensen hunden Mille, som han overtog da hans mormor gik bort. Jannik Kristensen fik reddet en hund fra druknedøden uden at overveje det to gange og derfor er han indstillet i kategorien Heltedåden. Slut med nedskydning af strejfende hunde I kategorien ”Meningsdanneren” finder du journalister, politikere, debattører eller en andre meningsdannere med markante holdninger til dyrevelfærd. Her er Mette Gjerskov nomineret. Knapt to år fik hun på posten som fødevareminister, hvor hun havde ansvaret for dyrevelfærden i Danmark. Hun står bag forslaget til ændring af Lov om mark- og vejfred, hvor muligheden for, at privatpersoner kan nedskyde strejfende hunde og katte skrives ud. Blandt flere resultater lyser beslutningen om at etablere et dansk 3R-center op. Hermed imødekom Mette Gjerskov et mangeårigt ønske fra Dyrenes Beskyttelse om at få et sådant center, som både skal nedbringe antallet af forsøgsdyr i Danmark og fremme udviklingen af alternativer til dyreforsøg. Dyrenes Beskyttelse har store forventninger til 3 R-centret, og derfor er Mette Gjerskov indstillet i kategorien Meningsdanneren. Se mere og stem via linket under billedet til højre.\nSe mere og stem her


Kedelfødning | Grundfos\nProduktionslinjer er stærkt afhængige af effektiv og pålidelig kedeldrift. Derfor er Grundfos' robuste fødepumper til dampkedler, varmtvandskedler og kedler med termisk olie konstrueret specifikt med henblik på at give optimal ydelse selv under de mest ekstreme forhold.\nAlle Grundfos' fødepumper kan udstyres med en integreret frekvensomformer, så der opnås optimerede processer, hvad angår temperatur, trykniveau og dampkvalitet. Hvis spædning af vandet er en del af processen, sikrer doseringspumperne yderst nøjagtig dosering af eventuelle additiver.\nDamp: Når det drejer sig om fødepumper, er dampkedler blandt de mest barske og udfordrende anvendelser. Processen omfatter højt tryk, høje omgivende temperaturer og mange start og stop, som belaster pumpen. Grundfos' flertrinsfødepumper er blevet optimeret på alle måder, så de kan klare de ekstreme forhold, og de kan endda håndtere dårlige indløbsforhold effektivt. Pumperne kan desuden udstyres med en luftkølet top, der beskytter akseltætningen mod eventuelle skader forårsaget af de høje temperaturer – og med en CR-monitor, der overvåger processen og advarer i tilfælde af afvigelser.\nVarmt vand: Grundfos' ettrins-shuntpumper til varmtvandskedler kan håndtere temperaturer på op til 110 °C, hvilket sikrer tilstrækkeligt med varmt vand til alle processer, hvor der bruges varmt vand – og en konstant vandtemperatur i kedlen.\nTermisk olie: Termisk olie er et meget velegnet alternativ til damp i mange processer, især hvis der kræves højt tryk. Grundfos' program af fødepumper til anvendelse inden for termisk olie kan håndtere temperaturer på op til 240 °C og omfatter både ettrins- og flertrinsmodeller.


De 7 bedste tip fra den bibelske forretningskvinde Lydia til nutidens Guds kone – økonomi nyheder og liv\nLydia var en af de mest succesrige forretningskvinder i Bibelen. Du finder dens historie i Bibelen i Apostelgerninger 16: 14-15. Ifølge bibelske optegnelser var Lydia en forretningskvinde, der farvede og solgte lilla stof, et materiale der blev brugt af den tidens velhavende og elite. Dette betød, at Lydia arbejdede i et dyre marked med et avanceret målmarked.\nMen Lydia var mere end en kvinde, der solgte luksusvarer til eliten og de magtfulde. Af alle vidnesbyrdene ser det ud til, at hun også var familiens overhoved, andres arbejdsgiver og en kvinde med stor kristen tro. Hun var den første europæiske konverterende til kristendom og den første til at oprette en kirke i sit hjem for andre kristne. Stipendierne indeholdt eksempler på, hvordan man driver forretning og tilbedelse som en del af en forretningskvinnedag.\nSom en magtfuld Guds kvinde har Lydia meget at tilbyde kristne forretningskvinder i dag. Her er syv værdifulde lektioner for Guds kvinder fra Bibelens kvinde, Lydia.\n1. Fortsæt med at bede i dine daglige aktiviteter. Lydias bibelfortælling siger, at hun mødte apostlen Paulus et sted for bøn. Hun åbnede også sit hus for at organisere gudstjenester for andre. Hold orden på dine prioriteter som en kvinde af Gud. Husk at bede uden ophør for alt inklusive dine arbejdsaktiviteter, hvilket gør bøn til en prioriteret aktivitet i din daglige tidsplan.\n2. Arbejd for at behage Herren. Lydia tog sit ansvar som kristen forretningskvinde til at arbejde “som for Herren” meget seriøst. Du kan vise kristen tro gennem din natur og personlighed uden at være påtrængende eller uprofessionel. Demonstrer bibelske principper gennem dine handlinger og beslutninger i din virksomhed.\n3. Byg en stærk virksomhed. Lydia var en ukompliceret forretningskvinde, der byggede en stor virksomhed på et velhavende marked. Intet siger, at en Guds kvinde skal spille lille i erhvervslivet. Kristne forretningskvinder skal være åbne for at arbejde i alle typer industrier og ikke frygte potentialet for at blive stort. Hvis du jagter store drømme, skal du bruge Lydia som model for vækst.\n4. Prøv ikke-traditionelle muligheder. Lydia var en velhavende og vellykket købmand af lilla klud og var i sin ikke-traditionelle kommercielle kategori. Tøv ikke med at udnytte ikke-traditionelle forretningsmuligheder. Overvej at arbejde på områder, hvor kun få, hvis nogen, kvinder allerede udmærker sig, og skabe nye muligheder for succes.\n5. Find din balance mellem arbejde og hjem. Lydia har vedligeholdt sit hjem, selv når hun driver en stærk virksomhed. Hver kvinde skal finde en måde at finde en balance på, for at holde sit hus i orden, mens hun driver en virksomhed. Dette kan betyde nedskæring eller ansættelse af hjælp. Brug dine forretningsevner til at finde ud af, hvad der fungerer for at få det hele gjort.\n6. Lær hvordan du vokser din virksomhed. Lydias forretning var så vellykket, at den måtte ansætte medarbejdere. At vokse en virksomhed betyder i sidste ende at skulle rekruttere hjælp. Denne bistand kan have form af deltidsassistenter, uafhængige entreprenører, freelancere eller fuldtidsansatte. Start med de indledende forretningsplanlægningstrin for at bestemme, hvordan og hvornår du begynder at ansætte hjælp, så du kan vokse din virksomhed. Det skaber job for andre, øger økonomien i dit område og øger din status og indflydelse som forretningsprofessionel.\n7. Ved, at du kan være velstående. Lydia viser, at succesrige kristne kvinder kan være meget succesrige. Der er ingen grund til at frygte penge eller undgå at tjene store summer i forretningen. Den vigtige nøgle er at holde kontrol over dit hjerte, så penge ikke bliver dit mål i stedet for Gud. Lydia var en forretningskvinde i Bibelen, der blomstrede og gav Gud al ære.


Læserbrev: Vi rydder op efter den tidligere røde regering – BillundOnline\nLæserbrev: Vi rydder op efter den tidligere røde regering\nNyheder marts 15, 2019marts 15, 2019 Marianne Thorø\nLad mig starte med at slå fast, at jeg helt deler Troels Ravns (S) holdning om, at vi har brug for gode uddannelser i hele landet.\nOg det kommer jo ikke af sig selv – især ikke når vi kan se, at alene antallet af unge mellem 16-19 år falder med 14 procent i Syddanmark frem mod 2030. Så er der brug for en regering, som tør tænke nyt. Og det gør vi i Venstre.\nVenstre har fra dag ét taget fat på at sikre udvikling i hele landet for på denne måde at fastholde og måske tiltrække flere til at bosætte sig uden for de største byer.\nVi har som den første regering nogen sinde, taget fat udflytninger af tusindvis af statslige arbejdspladser, sikret bedre mobil dækning og bedre internet, liberaliseret planloven for at give bedre udviklingsmuligheder, vedtaget en landbrugspakke, udlagt 10 nye uddannelsesenheder og meget mere.\nFor vi ved i Venstre, at hvis vi ikke sikre, at flere bliver boende i hele landet – men i stedet flytter til de største byer, ja så er der ikke ”kunder nok til butikken”. Og hvis der er for få der bosætter sig eller bliver boende ja så er det op ad bakke og det rammer både uddannelsesinstitutioner, butikker og erhvervslivet.\nDa vi i Venstre overtog regeringsmagten i 2015, foretog vi et kasseeftersyn, der viste et underskud på den strukturelle saldo på 0,5 pct. af BNP, som er det maksimale underskud inden for budgetlovens grænser. Det betød, at der var færre penge til politiske prioriteringer, som eksempelvis kræftbehandling og ældrepleje. Og da så flygtningepresset og terrorangreb opstod næsten på samme tid – ja var der øget behov for politi på gaderne og ved grænsen, for at skabe tryghed for danskerne.\nDerfor måtte vi tage ansvar, og det gjorde vi bl.a. ved at indføre omprioriteringsbidraget.\nJeg vil gerne arbejde sammen med dig Troels Ravn (S) – men jeg savner endnu at se en samlet økonomisk plan fra Socialdemokratiet og jeg vil ikke give håndslag på noget, hvis der er risiko for at det ender med løftebrud efter et valg.\nAnni Matthiesen (V) MF, Krogager


Sommerkoncert i solskinsvejr\nTorsdag spillede the Mumes op til fest på Sødisbakkes plæne. Et tiltrængt og festligt indslag, der bragte smilene frem på de fremmødte beboere.\nHandicapbandet THE MUMES har fundet midler hos Sølund Musikfestival til at forære en række mindre udendørs corona-sommerkoncerter. De gæster Sødisbakke den 11. juni 2020.\nUdsættelse af Sødisbakke Festival 2020\nDet er med stor ærgrelse, at vi pga. coronavirus desværre er nødt til at udsætte årets Sødisbakke Festival til næste år.\nBeboerne fik en klassisk musikoplevelse, da sangerne Laura og Mikkel og organist Lone gav koncert til sogneformiddag på Sødisbakke.\nBesøg fra Horne Efterskole\nMusikelever fra Horne Efterskole, der ligger helt oppe ved Hirtshals, satte gang i festen, da de torsdag gav koncert i Salen.\nDen 24. februar holder vi fastelavnsfest med udklædning, tøndeslagning og kåring af kattekonge/dronning.\nKoncert med ungarsk folkemusik\nPå Sødisbakke skød vi ugen i gang med højt humør, da vi fik besøg af den Ungarske folkemusikgruppe Lakatos Gypsy Dance Group.\nKøkkenets nye kostpolitik\nSødisbakkes køkken har udarbejdet en ny kostpolitik, hvor du kan læse om køkkenets principper og målsætninger, samt deres fokus på bæredygtighed og økologi.\nFredag var der festlig folkedans i Salen. Selvom man sidder i kørestol er det ingen hindring for at give den gas på dansegulvet.\nSødisbakke ønsker alle en glædelig jul og et godt nytår med tak for året, der snart er gået.\nDen 13. december blev fejret i Salen, hvor beboerne traditionen tro gik Luciaoptog, og skiftedes til at være Luciabrud.\nFernisering af beboernes kunst\nI løbet af året har beboerne udfoldet sig kreativt med malerier, perler, skulpturer mm., og deres kunst er nu udstillet i Sødisbakke kantine, hvor der fredag blev holdt fernisering.\nVinderne af julekortkonkurrencen\nSå blev det tid til at kåre vinderne af årets julekortkonkurrence i de tre kategorier og finde Sødisbakkes officielle julekort 2019.\nJulekoncert med Landlystband\nJulestemningen begynder så småt at indfinde sig på Sødisbakke og fredag var der dømt fælles julehygge med musik fra Landlystband.\nAdventstiden nærmer sig og til Kulturscenens arrangement, 'Adventsspiral', mødtes beboere og personale til en stille stund, for at tænde et lys og mindes de kære, de har mistet.\nBeboere og personale var samlet til en hyggelig dag, hvor der blev lavet kreative julekort forud for den årlige julekortkonkurrence.\nEfterårscafé og julekortkonkurrence\nNår Kulturscenen inviterer til Efterårscafé d. 8. november kan beboerne lave deres egne julekort forud for den årlige julekortkonkurrence.\nI Sødisbakkes nye podcast-serie om "Specialiseret Pædagogik" kan du høre medarbejdernes tanker omkring det specialiserede arbejde på Sødisbakke.\nHalloween på Sødisbakke\nSødisbakke skruer op for (u)hyggen når der holdes Halloween d. 25. oktober. Traditionen tro optræder bandet "The Mumes" med festlig musik.\nDer var stort fremmøde til årets høstgudstjeneste, hvor Salen var pyntet smukt med blomster, grøntsager, halmstrå og levende lys.\nFredag d. 20 september er der høstfest i Salen på Sødisbakke. På opfordring af en beboer, bliver musikken leveret af Aarhus-duoen Soulful Injection.\nTusind tak for i år!\nVi havde nogle forrygende dage på Sødisbakke Festival 2019! Tusind tak til alle der var med til at skabe en fantastisk stemning igen i år.\nTemadag med refleksion og nye perspektiver\n”Den Gamle Biograf” i Mariager var fyldt torsdag morgen, da Områdechef Klavs Persson bød velkommen til Sødisbakkes fælles Gentle Teaching temadag.\nAnderledes fredag med karaoke og dans\nDer blev sunget karaoke og danset til den store guldmedalje til Anderledes fredag.\nVandkamp og pandekager\nOnsdag bød på vandkamp og pandekager ved pavillonen, hvor mange beboere kom for at nyde en solrig eftermiddag.\nPå Sødisbakke har man i dag haft en unik mulighed for at opleve krybdyr på helt tæt hold.\nÅrets koncert og friluftsgudstjeneste\nSå kom dagen hvor årets koncert med Mariager Fjord pigekor og Friluftsgudstjeneste fandt sted. Solen skinnede på en dejlig aften med samvær og skøn musik.\nFLOWER POWER party med danske hits fra 70erne\nDen 21. juni kl. 10.00-11.15 inviterer Kulturscenen til fest i Salen C-bygningen på Sødisbakke.\nFredagsbal med Bjarne Hjulmann\nKom med til en festlig aften når Sødisbakke inviterer til fredagsbal d. 14. juni i Salen, C-bygningen. Vi holder sommerfest med is, buffet, sang, dans og god musik.\nGudstjeneste med musik, sang og sæbebobler\nHvad der skulle have været en Friluftsgudstjeneste blev flyttet til Rytterstuen pga. regn. Her var der til gengæld god stemning med fællessang, fortællinger og sæbebobler.\nTour de Sødisbakke\nTraditionen tro bød fredag på idrætsdag i Tourens tegn. Rundt på Sødisbakkes veje og stier blev der derfor løbet, gået og kørt i fuld fart.\nBesøg fra HF i Randers\nSødisbakke har i denne uge haft besøg af en gruppe studerende fra HF i Randers, der alle har tilvalgt en fagpakke indenfor pædagogik.\nFredag den 3. maj 2019 holdes der Forårs Musikcafé i Stalden på Sødisbakke.\nNyt vægmaleri dagcentret\nKældervæggen i dagcentret er blevet udsmykket med et 20 meter langt vægmaleri.\nPåskegudstjeneste 2019 i Mariager Kirke\nFredag den 26. april kl. 10.15-11-00 afholder sognepræst på Sødisbakke Cicilie Poulsen den årlige påskegudstjeneste\nFastelavn på Sødisbakke\nAktivitets- og Samværstilbuddet holder fastelavnsfest den 4. marts - læs mere om det her: Fastelavnsfest 2019


Wax Studio tilbyder hårfjerning i Århus til mænd og kvinder ved hjælp af voksbehandling.\nPRISLISTEN ER BÅDE GÆLDENDE FOR KVINDER & MÆND\nHos Wax Studio er du garanteret en professionel og effektiv voks- og sugaringbehandling. Vores erfarne behandlere har samlet set mere end 17 års erfaring indenfor hårfjernings- og kosmetologbranchen, og du kan derfor trygt læne dig tilbage i behandlerstolen med en god mavefornemmelse. Både før, under og efter behandlingen vil du blive vejledt omkring processen og hvordan vi sikrer det bedst mulige resultat, så din hud forbliver blød og lækker.\nARME Halve 150 DKK\nHele 260 DKK\nArmhuler 150 DKK\nSkuldre 150 DKK\nHænder 90 DKK\nRYG Øvre 150 DKK\nMidt 140 DKK\nNedre 120 DKK\nHel 380 DKK\nBIKINI Linje 200 DKK\nHel (intim kvinder) 320 DKK\nBrazilian (intim kvinder) 375 DKK\nManzilian (intim mænd) 480 DKK\nAnus 200 DKK\nBIKINI (SUGARING) Linje 300 DKK\nHel (intim kvinder) 420 DKK\nBrazilian (intim kvinder) 475 DKK\nManzilian (intim mænd) 580 DKK\nBRYST Stribe 120 DKK\nHel 210 DKK\nBrystvorter 150 DKK\nBEN Nedre 270 DKK\nØvre 280 DKK\nHele 480 DKK\nBalder 200 DKK\nFødder 90 DKK\nMAVE Stribe 110 DKK\nHele 210 DKK\nANSIGT Kinder (kvinder) 90 DKK\nKinder (mænd) 140 DKK\nHage 70 DKK\nØrer 90 DKK\nØjenbryn 180 DKK\nOverlæbe 70 DKK\nNakke 90 DKK\nNæse 90 DKK\nBakkenbarter 90 DKK\nSamlet ansigtspakke 450 DKK\nBRYN & VIPPER Retning & Farve af bryn 280 DKK\nFarve af bryn 120 DKK\nFarve af vipper 130 DKK\nFarve af bryn & vipper 225 DKK\nLash Lift 390 DKK\nLash Lift & farve 450 DKK\nBrow Lamination 390 DKK\nBrow Lamination & farve 450 DKK\nFACIAL Diamantpeeling 750 DKK\nDERMAMELAN® Intim blegning (bleaching) 3.900 DKK\nEkstra hår: i tilfælde af ekstra lange hår ved intim behandling, hvor trimning af hårene er en nødvendighed, vil der da blive opkrævet et tillæg på 50kr oven i behandlingens pris.\nVælg 3 områder eller derover og spar -10% på hele behandlingen\nOverstående rabatter kan ikke kombineres med øvrige rabatter.\nFØR VOKSBEHANDLINGEN ANBEFALER VI\nAt du dagen inden din behandling eksfolierer din hud for at fjerne døde hudceller. Det frigør hårene og gør arbejdet lettere.\nAt du efterlader huden uden olie og cremer dagen derpå.\nAt hårene skal være omkring 2-5mm lange for at opnå det bedste resultat.\nAt du har været i bad den pågældende dag, samt at man ikke har menstruation (ved intim voksning).\n**Vi forbeholder os retten til at afvise gæster den pågældende dag, hvis omstændighederne ikke er i orden.\nEFTER VOKSBEHANDLINGEN ANBEFALER VI\nAt du umiddelbart efter din behandling er varsom med berøring af det behandlede område, da porerne er meget modtagelig overfor bakterier.\nAt du ungår solbadning op til 12 timer efter din behandling.\nAt du bruger en god nærende fugtighedscreme/kølende aloe vera gel 1-2 gange dagligt.\nAt du eksfolierer huden efter 2-3 døgn, og vedligeholder med 1-2 gange ugentligt for at undgå indgroede hår og knopper.\nAt du undgår at gå med for tætsiddende tøj de første par dage efter behandlingen, og lader huden få luft.\nAt du vedligeholder din voksningsprocedure hver 3-6 uge for optimal resultat (alt afhængig af hvor længe du er blevet vokset).\nAt du undgår brugen af skraber, hårfjerningscreme og epilator, så du opnår den bedste finish ved din voksbehandling.\nAt du op til 2-3 dage efter undgår at gå med kunststof (særligt ved intimvoksning - benyt da bomuldstrusser)\nMed en voksbehandling hos Wax Studio opnår du en silkeblød og glat hud, der gennemsnitligt holder i 2-3 uger, før hårene igen begynder at vokse ud. For hver voksbehandling du gennemgår, desto svagere bliver dine hårsække, hvilket resulterer i tyndere hår, der med tiden tager længere tid om at gro ud. Det betyder for dig, at du på sigt ikke behøver at blive vokset så ofte.\nHårfjerning med voks har længe været en enerkendt og effektiv behandlingsmetode imod uønsket hårvækst på hele kroppen. Voksbehandling er et godt alternativ til skraberen, da ulempen med skraber er, at man få dage efter får kraftige stubbe. Grunden til dette er at man skærer håret over ved hudoverfladen i modsætning til voks, hvor hele hårroden kommer med ud.\nAlle vore produkter er fra højprofillerede og anerkendte brands som LYCON, PERON RIGOT™ og SKIN DOCTORS, som er baseret ud fra patenterede og certificerede naturingredienser af højeste kvalitet. Produkterne er produceret under strenge forhold og er dermed CE-godkendte produkter, der lever op til de europæiske standarder. Med flere års branchekendskab har vi tilladt os at være ekstra kræsne og hævet standarden for vores hard voks. Derfor har vi i samarbejde med vores franske leverandør været med til at udvikle Wax Studios egen patenterede Premium Gold WS og Premium Rose WS voks. De er begge baseret på højeste kvalitet af bivoks og særligt velegnet til sensitiv hud med anti-bakterielle og skin soothing (nedkølenede) ingredientser. Herudover bærer vores voks det verdens anerkendte økologiske certificat - ECOCERT COSMOS ORGANIC®.\nHele behandlingsmetoden og produkterne bidrager til en smertefri behandlingen, ingen ingroede hår, rødme og irritation. På den måde bibeholdes den silkeglatte og bløde hud i længst muligt tid.\nOm det er ben, øjenbryn, overlæbe, armhule eller den populære Bikini Brazilian du ønsker, så er vi her for at hjælpe dig.\nBehandlingerne er både gældende for mænd og kvinder, uanset alder. Vi hjælper og guider dig hele vejen igennem processen, så du kan være velforberedt, når du skal vokses.\nFor os handler det ikke blot om voksningsprodukter eller hårfjernelse, men at fjerne hår med finesse. Vores vision og passion er at opnå perfektion.\nKontakt vores care-team i dag for yderligere spørgsmål.


Ny leder af Forsknings- og Videndelingsgruppen - Rehpa\nForside Nyheder Ny leder af Forsknings- og Videndelingsgruppen\nKristoffer Marså er uddannet lungemediciner og har haft fokus på rehabilitering og palliation af primært patienter med KOL og lungefibrose.\nHos REHPA skal Kristoffer Marså blandt andet være med til at sikre sammentænkning, koordinering og synergi mellem aktiviteter på tværs af REHPA og bidrage til at sikre, at REHPAs arbejde har relevans for og er forankret i praksis, herunder for eksempel relevant brugerinvolvering.\n”Vi glæder os til at byde Kristoffer velkommen i REHPA. Der venter et spændende arbejde med blandt andet at sammentænke rehabilitering og palliation yderligere, både i praksis og i forskningen på tværs af sektorer. Sammen med Forsknings- og Videndelingsgruppen kan Kristoffeer være med til at løfte fagligheden og fællesskabet i og uden for REHPA i forhold til rehabilitering og palliation,” siger Ann-Dorthe Zwisler, videncenterchef, REHPA.\nDer skal være gangbroer mellem siloerne\n”I stigende grad, hen over de sidste par år, har lægegerningen taget mig væk fra det kliniske arbejde med patienter og mere over i forskning og ledelse,” siger Kristoffer Marså.\nI sin forskning har Marså primært arbejdet med palliation, men det seneste år har han også været med til at lave kvalitative studier om patienter, pårørende og personales oplevelser under Corona-epidemien.\nKristoffer Marså kommer fra en stilling som overlæge på Herlev-Gentofte Hospital, hvor han har været specialeansvarlig for Lindrende Behandling, en specialiseret palliationsenhed. Enheden har et mål om at udvikle et palliativt tilbud, der er diagnoseuafhængigt og har opnået, at 30 % af patienterne i enheden har medicinske diagnoser.\n”Vi har i stigende grad lavet et så effektivt system, at flere mennesker oplever, at de falder mellem to stole. Jeg oplever, at mange kronisk syge mennesker og andre alvorligt syge netop føler sig svigtet, håbløse og med et stort tab af menneskelig værdi i forbindelse med sygdom i de nuværende systemer i sundhedsvæsenet. Jeg tror, vi skal bevare siloerne og specialisterne, da de er nødvendige for at drive en type udvikling. Men samtidigt skal vi lave gode stærke systemer, som opfanger dem, der falder imellem stolene. Vi skal, som metafor, lave gangbroer mellem siloerne, eller puder mellem stolene,” fortæller Kristoffer Marså.\n”I REHPA skal vi samme finde hinanden og finde en fælles fremtidig identitet for REHPA. Når vi sammen er landet, skal vi til at bruge al denne forandring som brændstof til at gøre REHPA et enestående center for vidensdeling og videnskabelse i både nationalt og internationalt perspektiv. 2021 skal placere REHPA som et fagligt fyrtårn” siger Kristoffer Marså.\nPrivat bor Kristoffer sammen Karen. Han har tre store børn, der stort set er fløjet fra reden, og en basset hound, der snart får selskab af en lille hvalp.


5 råd: Sådan holder du vægten i weekenden - Avisen.dk\n5 råd: Sådan holder du vægten i weekenden\nUndgå at smadre vægten ved at gå amok i weekenden.\nHvis du allerede fredag er i gang med at glæde dig til at tage en slapper fra slankekuren, så er du næsten sikker på at tage på i weekenden.\n6. februar 2015 08:05\nVi har det desværre alle med at tage på i weekenden, men med lidt proaktiv forberedelse kan du stadig weekendhygge uden at det hævner sig om mandagen.\nEt studie fra Cornell University viser, at de fleste af os tager lidt på lørdag og søndag, fordi vi i weekenden har sociale sammenkomster og forkæler os selv. Og samme studie kunne dokumentere, at mange af os taber os igen fra mandag til fredag.\nMen ifølge eksperterne kan du undgå at tage på, hvis du indfører nogle faste fredags-rutiner.\nGå ud uden at spise\nLige fra fredagens happy hour og fredagsøl med kollegaer til søndagens hyggelig brunch – weekenden er proppet med fristende muligheder for at indtage kalorier. Bare et par øl og lidt usund mad i baren kan betyde hundredvis af ekstra kalorier.\nFind på noget andet at lave i weekenden, spørg dine venner, om ikke I skal gå i spa sammen, gå til gruppe-fitness eller tage en tur i biografen. Så er der mindre risiko for at for mange weekendkalorier ryger ind. Det siger Brittany Kohn, ernæringsekspert ved Middleberg Nutrition i New York City.\nSov rigtig godt igennem\nHvis du i løbet af en fortravlet uge har tendens til ikke at sove nok, er det en god ide at få sovet rigtig godt som en sund start på weekenden. Gå tidligt i seng fredag og planlæg at du kan tillade dig at sove længe lørdag morgen. Det kan være den lille ting, der gør at du også spiser sundere i løbet af weekenden. Jo mere udhvilet du er, desto større er din chance for at stå i mod trangen til usund mad.\n”Der er en stærk forbindelse mellem søvnmangel og vægtøgning,” siger Nancy Clark, ernæringsspecialist og forfatter fra Boston.\nGå ikke på en fredags-kur\nHvis du ved, at lørdagen frister med en skøn middag med vennerne og du også skal nyde en kalorierig søndagsbrunch, kan du måske fristes til at holde igen med maden om fredagen.\nMen Nancy Clark siger, at det er en rigtig dårlig ide. Den taktik vil desværre få dig til at føle dig alt for sulten i løbet af weekenden, og du vil måske komme til at overspise. Undgå usund overspisning ved ikke at ’sulte dig selv på forhånd’.\nKøb ind til weekenden\nHvis du har alle ingredienserne i køleskabet, har du ikke nogen undskyldning for at gå ud og spise. Du vil kunne holde dig selv fast på målet om at lave sund og nærende mad, og du vil kunne benytte weekenden til at kokkerere.\nOg der er mange kalorier sparet – et typisk take-away- eller restaurantmåltid indeholder oftest langt flere kalorier og mere fedt, end hjemmelavet mad, hvor du selv kan styre, hvilke ingredienser, der bruges.\n”Du spiser næsten altid sundere, hvis du selv laver maden,” siger Brittany Kohn.\nHav altid sunde snacks klar\nBrug 15 minutter om fredagen på at skære frisk frugt og grønsager, så der er sunde snacks til hele weekenden. Det gør det så meget lettere at holde sig til de sunde valg og derved undgå de fedende chips og andet.\nLokal togbaner skranter: Der er brug for enormt millionbeløb


Stjerne kanter, sort - 2 stk. | FELIUS Design - Stilrene designs\nForside / JUL / Stjerne kanter, sort – 2 stk.\nDe fine stjerner har et elegant og let udtryk. Hænger man dem på en grangren kan man kun ikke andet end at komme i julestemning.\nStjerne kanter, sort - 2 stk. antal\nVarenummer (SKU): SKS2 Kategori: JUL Tags: Jul, Ophæng, Sort


Trump har to muligheder for at ”købe” Grønland - Nauja Lynge - Blogs - Debat\n20.08.2019 kl. 10:44\nDen ene går gennem rigsfællesskabet. Det andet - et reelt køb kan kun ske efter Grønlands løsrivelse.\nGrønland er ikke til salg siger statsministeren og påpeger, at Grønland ikke er Danmarks.\nDet er naturligvis sandt. Både Grønland og Danmark er en del af rigsfællesskabet – den danske stat.\nSå længe Grønland er en del af rigsfællesskabet er der ingen købsmuligheder. Det er i øvrigt ikke første gang USA tilbyder at købe Grønland.\nDesuden skal Trump nok lige informeres om, at undergrunden formelt er overdraget til Grønland. Det sørgede Anders Fogh Rasmussen for ved en folketingsbeslutning, som kun Dansk Folkeparti stemte imod. Dernæst er det ikke tilladt at eje og handle med jord i Grønland.\nSå vil Trump købe Grønland, skal han trykke på knappen i samme sekund, Grønland måtte løsrive sig fra den danske stat. Her vil der til gengæld være rige muligheder for at klistre Grønland til med Trump towers. Men det gælder om at være hurtig. For også kineserne og russerne vil stå på spring, når grønlænderne kastes for løverne.\nUSA kan ikke købe Grønland, så længe Grønland er en del af rigsfællesskabet. Den danske stat fungerer som en beskyttelse for Grønland i forhold til den slags. Og det er ikke kun overfor amerikanerne. Russerne ønsker fortsat, at Arktis skal være lavspændingsområde, så længe Grønland er en del af lilleput Danmark. I samme øjeblik Grønland måtte være fri af Danmark, ændrer det billede sig. Russerne vil for alvor begynde at vise muskler og tage ejerskab på et selvstændigt Grønland.\nSå har vi kineserne, som ingen af de andre stormagter til have ind i Arktis.\nRigsfællesskabet har mulighed for at holde Kina og Rusland i skak. Og det er det, Trump formodentlig vil kræve af Danmark, når han lander i København. Hvis han lander i København? Men mon ikke han alligevel kommer for at tale om muligheder for indflydelse i Grønland, når han er færdig med at være sur over ikke at måtte købe Grønland.\nJeg har utallige gange advaret den danske regering om at nedprioritere rigsfællesskabet og lade som om selvstændighed er en mulighed. Løsrivelse er en umulighed, hvis vi ikke vil acceptere at Grønland ender som stat nummer 51 i USA, bliver en kinesisk vasalstat eller ender i kløerne på Putin.\nDen eneste anden mulighed er at bruge ressourcerne på at udvikle rigsfællesskabet. Trump vil kræve, at den danske regering tager den rolle på sig. På den måde er det Trumpske spark i den danske regerings bagdel velkommet og nødvendigt.\nDet er pinligt, at vi skal mindes om vores pligter som arktisk stat af Trump. Det er ikke ham, der er pinlig i denne situation. Det er os. Det er Danmark. Det er den danske regering. Tænk at der skal et købstilbud fra den amerikanske præsident til for at få den nødvendige fokus på dette betændte område.\nSidste år skrev jeg følgende her på bloggen:\n”Hvis vi ikke selv gør noget, så bliver vi tvunget til det. Hvis København ikke tør gå forrest, så vil vi få et spark bag i af amerikanerne. Det kan blive en ydmygende forestilling, hvis andre udefra skal belære os. Det øgede fokus på arktis gør det til en farlig legeplads, som vi skal sikre i fællesskab.”\nBlog: Åndsfriheden under stærkt pres


De bedste scriptkilder (kursiv eller kalligrafisk)\nKursiv skrifttyper til invitationer\nInvitationer bruger ofte mere luksuriøse og elegante kursive skrifttyper. Disse kalligrafiske skrifttyper indeholder normalt smarte ornamenter. Nogle af de mest anvendte og mest tilgængelige til invitationer inkluderer kursive bogstaver "Royal Classic", "Clarissa", "Prints Charming" og "Archive Penman". Disse kursive skrifttyper er ideelle til bryllupsinvitationer og endda logodesign. De skal primært bruges til overskrifter (eller titler), da de er svære at læse som teksten.\nKursive skrifttyper til børn\nBørns kursive skrifttyper er designet til at efterligne deres skrivning. De kan være nyttige til invitationer til fødselsdagsfester eller til at indstille teksten til en børnebog. Nogle af de mest kendte kilder i denne kategori inkluderer bogstaverne "Child's Play", "Pencil Pete", "My School Font", "Kid's script" og "Scribbled".\nKursiv skrifttyper til teksten\nKursive skrifttyper for teksten er kalligrafiske og håndskrevne skrifttyper, der kan bruges til teksten. Brev og nyhedsbreve er måder at drage fordel af kalligrafiske kilder, der er egnede til læsning. Nogle af disse kilder inkluderer bogstaverne "Raniscript", "Cocktail Shaker", "Schoko", "Tekton", "Graphite" og "Retro Script". Med en kursiv skrifttype skal du være forsigtig, når du bruger den til lange sektioner af teksten i et hvilket som helst dokument.\nKursiv skrifttyper til overskrifter (eller titler) og logoer\nNogle kalligrafiske skrifttyper fungerer godt til logoer, titler eller overskrifter. Disse skrifttyper er elegante og lette at læse, men de kan blive klodsede eller endda rodede, når de bruges til andet end et eller to ord. Nogle af de mest anvendte kursive skrifttyper til overskrifter inkluderer "Vivaldi", "Quick Script", "Paradise", "Chopin", "Imperial Script" og "Ventura".


Muldvarpebekæmpelse Sønderjylland | Få hjælp til muldvarpe her\nVil du have hjælp til muldvarpe bekæmpelse i Sønderjylland? Så kan du finde hjælp her. Vi har samlet en fortegnelse over skadedyrsbekæmpere, der kan hjælpe dig i Sønderjylland.\nHar muldvarperne fået taget over i din have, på dine marker eller erhvervsgrund? Eller har du ikke held med at fange dem selv? Så findes der en række virksomheder der specialiserer sig i bekæmpelse af muldvarpe og skadedyr i Sønderjylland, her i blandt fjernelse af mosegrise og muldvarpe.\nPris for muldvarpe bekæmpelse i Sønderjylland\nVirksomheder der specialiserer sig i bekæmpelse af muldvarpe, vil typisk hurtigt kunne hjælpe dig med at slippe af med muldvarpene. Og mange gange til en fin pris.\nHvad koster det at få professionel hjælp i Sønderjylland? Det afhænger af den enkelte virksomhed. Nogle tager sig betalt pr. fanget muldvarp, så du er sikker på at du får noget for pengene. Andre kører med en aftalt pris.\nOfte vil der blive opstillet en garanti for at muldvarpene udryddes, så du ikke betaler for en bekæmpelse uden effekt.\nI modsætning til privat personer, må certificerede skadedyrsbekæmpere i Sønderjylland, bruge gaspellets mod muldvarpe. Det kan være ret effektivt, hvis det er store arealer, hvor muldvarpen har slået sig løs.\nOm det er denne metode, eller muldvarpefælder der bruges, afhænger af problemets størrelse, placering osv.. Gas pellets kræver god afstand til huse og beboelse.\nSå tag kontakt til et professionelt firma, og få dem til at hjælpe dig af med problemdyrene.\nListe over firmaer der tilbyder skadedyrsbekæmpelse i Sønderjylland:\nSå skriv til os for at komme med på listen. Det er gratis at komme med. Eneste krav er at firmaet skal tilbyde skadedyrsbekæmpelse af muldvarpe i Sønderjylland.


Bo Guldager – Lystfiskeriforeningen\nForfatter: Bo Guldager\nHusk at sætte dig ind i de lokale bestemmelser ift. fiskeret og fuglebeskyttelse mm. Der er information på hjemmesiden. Husk at udfylde rapportbogen både før og efter din tur. …\nÅbning af bådbookingen 7. april\nVi glæder os alle til sæsonstarten, og på alle stationer bliver der den kommende tid knoklet for at gøre premiere-klar. Hjælp venligst med at holde den flotte LF standard sæsonen …\nSæsonstart – bådbooking\nVi nærmer os sæsonstart, og mon ikke vi alle glæder os til at komme på vandet. Forberedelserne på stationerne er så småt igang. Vil du hjælpe til, så kontakt den …\nHusk foreningsånden på din fisketur\nKære LF’er, Jeg vil gerne benytte dette eksempel til at minde alle Brave om, at man kun er Brav, og sit LF medlemskab værdigt, hvis man agerer i foreningens ånd. …\nBådoptagning – sæsonen skifter…..\nBådoptagningen er, ligesom sæsonstarten hvor bådene lægges i vandet, en vigtig og hyggelig begivenhed. Selve optagningen gennemføres dog med en smule vemod. Til gengæld kan vi så se frem mod …\nKontingent 2022. Kontingent opkræves 1. januar 2022. Rettidig betaling er 1. februar 2022. Vi foretrækker betaling med betalingskort. Du kan tilmelde dit betalingskort i bookingsystemet. Har du allerede gjort det, …\nGrave og fundamentsarbejde i Frederiksdal\nVores gode gamle hus i Frederiksdal hælder som bekendt ligesom det skæve tårn i Pisa. Det skal der nu rådes bod på. Vi har fået mulighed for at få arbejdet …\nHjælp til bådoptagningen i Sørup / Esrum\nBådene på Esrum skal på land søndag d. 5. december. I den anledning søges en del frivillige hænder til at give et nap med. Dette er en god mulighed for …\nBåden er repareret efter at have været stjålet. hilsen Bestyrelsen\nDet er desværre meget vanskeligt at fremskaffe reservedele, og vi kan derfor ikke få bådene klar. Vi arbejder på sagen, og giver løbende opdateringer. Vi beklager meget, hilsen Bestyrelsen


sensu - Valdemar Eriksen Racing - Salgskonsulent\nValdemar Eriksen Racing er bygget op omkring den blot 14-årige racerkører Valdemar Eriksen. Valdemar var blot ni år gammel, da han vandt sit første mesterskab i gokart i Californien i USA. Nu fem år senere forfølger han sin drøm om at blive professionel racerkører og kører Danmark og Europa tynd for at deltage i diverse mesterskaber, hvor han i 2018 blandt andet skal deltage i det Danske Formel 4 Mesterskab.\nValdemar er tilknyttet Magnussen Racing Experience, ejet af tidligere Formel 1 kører og 4-dobbelte Le Mans vinder Jan Magnussen, som udviklingskører. Valdemar har således deltaget i testkørsler sammen med teamet i ind- og udland for at være forberedt til en fuld sæson i Formel 4 i 2018. Gode resultater fra denne sæson skal således bane vejen for Valdemars deltagelse i en international serie i fremtiden.\nSom en meget central spiller på holdet bliver du ansvarlig for salg af sponsorater og udbygning af netværk. Du bliver således drivkraften, der skal sikre de nødvendige økonomiske midler til Valdemar Eriksen Racing. Dine primære arbejdsopgaver bliver at finde og udvælge potentielle sponsorer, booke og afholde salgsmøder, arrangere netværksmøder og eventuelt udvide VER Business Club samt deltage ved relevante løb og arrangementer. Derudover er det din opgave at brande og videreformidle 'den gode historie' om Valdemars karriere og mål.\nDin uddannelsesmæssige baggrund er ikke afgørende, men du har erfaring med opsøgende salg og måske med marketing eller fundraising. Erfaring med salg af sponsorater er en fordel. Du er en god netværker, og du brænder for at skabe succes og at se andre lykkes. Erfaring med motorsport er ikke et krav, men du bliver en central kører på holdet, hvorfor du motiveres af at bidrage til Valdemars mål om at blive professionel Formel 1 kører.\nVil du med på holdet så send en ansøgning som Word- eller PDF-fil mærket "483-VER" til job@sensu.dk. Vi behandler ansøgningerne løbende. Har du spørgsmål til stillingen, er du velkommen til at kontakte konsulent fra Sensu A/S, Christina Højsholt-Nielsen på +45 61 80 90 91.\nFor mere information om Valdemar Eriksen Racing se www.valdemareriksenracing.com


maj 2010 - Piskeriset på Eventyr\nHjemmelavet koldskål har været en del af sommermenuen gennem hele mit liv. Jeg er født før de store salmonellaskandaler, der var for 10-15 år siden. Det betyder, at i min barndom var der helt almindelig æg i koldskålen. Det ændrede sig dog efter salmonellaudbruddene, for …\nI lørdags fik vi grove hvedeknopper om eftermiddagen. Vi tog jo til Firenze den dag, hvor man normalt spiser hvedeknopper, så da jeg så en opskrift på fuldkornshveder i Amos ‘Den Store Bagebog 2’, måtte jeg lige eksperimentere med det. Jeg erstattede den ene meltype …\nLørdag aften fik vi en omgang stærk indisk mad. Det trængte jeg også til, for jeg pebfrøs og blev rimelig irriteret til sidst (undskyld!). Men altså – hvor er det forår, som jeg har glædet mig til i flere måneder?! Jeg læste i dag, at …\nindisk, opskrift, vegetar


Succesfuld Strategiimplementering | CBS Executive Fonden\nPerspektiver og værktøjer til en realistisk implementeringsplan\nFagligt input til en vellykket proces\nMange virksomheder fokuserer ensidigt på formuleringen af den strategiske plan og orienterer sig kun lidt om selve implementeringsprocessen. Det skyldes antagelsen om, at strategiforankringen nærmest sker af sig selv i ledelsesprocesserne, hvis blot strategien er kommunikeret i organisationen.\nDenne antagelse er imidlertid en barriere for, at strategiprocesser lykkes. Vil man have succes, skal der tænkes bredere, og en forståelse for de økonomiske, tekniske, psykologiske, politiske, institutionelle og kulturelle forhold i organisationen er afgørende.\nKurset giver dig fagligt input til at finde din egen vej i det store udbud af værktøjer og teorier inden for området, så du kan præsentere konkrete forslag til en robust og realistisk strategiimplementering i egen organisation.\nEr du interesseret i dette kursus, kunne følgende kurser også være relevante for dig: Agilitet, Innovation og Forretningsudvikling og Strategi og Forretningsudvikling som Drivkraft for Fornyelse\nFormålet med kurset er at give dig værktøjer til at analysere, designe og gennemføre succesfuld strategiimplementering i din organisation.\nVi introducerer dig til tre perspektiver på implementeringsprocessen og diskuterer de begrænsninger og muligheder, som det enkelte perspektiv indebærer, når implementeringsprocesser tilrettelægges og eksekveres.\nVi ser på, hvordan de tre perspektiver kan eksistere samtidigt på forskellige niveauer i organisationer, og hvordan de til tider modarbejder hinanden. Dette er et paradoks og en præmis, som stiller store krav til ledere og projektledere med ansvar for at få strategien til at leve i organisationen.\nDe tre strategiperspektiver bliver bragt i samspil gennem case-analyser, og i løbet af kursusugen får vi besøg af eksterne praktikere fra hhv. en privat og en offentlig organisation, der begge har stor erfaring med strategiimplementering. Desuden vil I blive præsenteret for et konkret implementeringssimulator/spil, som efterfølgende afprøves og diskuteres.\nDownload kursusbeskrivelsen i pdf øverst på siden.\nEfter at have deltaget på kurset vil du:\nKende til relevante komponenter i en strategiimplementeringsplan og -proces\nKende til konkrete værktøjer til at analysere, designe og gennemføre succesfuld strategiimplementering\nKunne præsentere konkrete forslag til en robust og realistisk strategiimplementering i din egen organisation\nDu vil have arbejdet med case-opgaver og via diskussioner og idéudveksling i små grupper, vil du have haft mulighed for at overføre og anvende dine indsigter i relation til dit eget strategiarbejde.\nDirektør, ErhvervsPhd., cph:learning & underviser, CBS Executive\nLektor, ph.d., Institut for Ledelse, Politik og Filosofi, CBS\nEkstern lektor, Institut for Ledelse, Politik og Filosofi, CBS\nKurset henvender sig til ledere og specialister med interesse for strategi og implementeringsprocesser, som ønsker at blive bedre til at tilrettelægge og gennemføre ændringsprocesser.\nDu kan fx være leder, konsulent, partner, rådgiver, direktør eller specialist og være ansat i den offentlige eller private sektor.\nGode muligheder for diskussion blandt kursister og undervisere\n”Meget inspirerende kursus og gode muligheder for diskussion blandt kursister og undervisere. God rød tråd i undervisningen. God mulighed for at netværke med de øvrige kursister over frokosten og i gruppearbejdet. Man får gennem ugen en rigtig god fornemmelse af de mange greb og redskaber, der kan anvendes for at skabe en succesfuld implementering – og forstår samtidigt, hvorfor det ofte ikke sker. Kurset levede fuldt op til mine forventninger.”\n- Kenneth Bülow, stabschef, Danmarks Radio\nKursus: Succesfuld Strategiimplementering\nYderst kompetente undervisere\n”Velorganiseret, yderst kompetente undervisere, omsættelig viden.”\n- Iben Bøgh Bahnsen, uddannelseschef, Professionshøjskolen UCN\nSuper lærerigt og anvendeligt\n”Super lærerigt og anvendeligt. Rigtigt godt format med forskellige oplægsholdere og en god vægtning mellem teori og cases. Super kompetente undervisere, ingen opgaveskrivning og alligevel meget lærerigt og intensivt. Tak for denne gang. Kommer helt sikkert igen.”\n- Christian Vesterager, direktør, Patriotisk Selskab\nGodt og veltilrettelagt kursus\n”Det var et rigtig godt og veltilrettelagt kursus, hvor vi blev introduceret til mange forskellige perspektiver, fik teoridelen på og fik den krydret med mange gode eksempler fra både det private og det offentlige. Man var i trygge hænder, og underviserne havde helt styr på tid og indhold. Det var dejligt med undervisere, der var godt inde i stoffet, og man kunne mærke, at de virkelig synes, det er et spændende felt.”\n- Anne Line Mikkelsen, Chefkonsulent, Danmarks Tekniske Universitet\nInspirerende at opleve\n”Det var et rigtig godt kursus med en god kombination af teori og praksis. Man kunne mærke undervisernes store passion for emnet. Det var rigtig inspirerende at opleve. Jeg vil helt sikkert anbefale det til andre”\n- Deltager på Succesfuld Strategiimplementering\nUseful perspectives and reflection\n”Great – the course gave many perspectives and reflection that I can use in my everyday work”.\n- Krisztina Anderberg Halasz, PhD, Project Manager, H. Lundbeck\n”Super kursus og god mængde teori (dejligt akademisk til tider) og praksis”.\n- Bjørn Hjorth-Sørensen, Senior Project Manager, Lundbeck\nGod kombination af teori og praksis\n”Det var et rigtig godt kursus med en god kombination af teori og praksis. Man kunne mærke undervisernes store passion for emnet. Det var rigtig inspirerende at opleve. Jeg vil helt sikkert anbefale det til andre”.\n- Kasper Køster Svendsen, Constructing Architect, NNE\n”Et fantastisk kursus. Gode oplæg og øvelser. Veltilrettelagt og meget relevant pensum. Topengagerede undervisere med masser af relevant faglighed. Godt hold med blandede baggrunde. Det var en aha-oplevelse at kunne knytte værktøjer til forskellige teoretiske tilgange og lære at sammensætte meningsfulde og realistiske forandringsforløb”.\n- Anna Haaland Wittenberg, Teamleder, ZealandDenmark\nHar fået genopfrisket nogle modeller og tilføjet flere\n"Det var udbytterigt. Har fået genopfrisket nogle modeller og tilføjet flere, samt sat anden struktur på. Har fået præsenteret nye vinkler på metoder. Spændende med de tre forskellige oplægsholdere, samt spillet. Fantastiske undervisere. Dejligt at se en gnist i deres øjne når de formidler. Godt at få mulighed for at prøve teorien på sidste dagen."\n- Per Sander, Lead IT Business Partner, Ørsted\nStort og konkret udbytte\n”Det er første gang, at et kursus på blot én uge har givet mig et så stort og konkret udbytte i forhold til mit daglige arbejde.”\n- Tine E. Skak, Kvalitets- og patientsikkerhedschef, Region H\nCBS Campus, Dalgas Have (Frederiksberg)\nTilføj til kalender 2021-05-20 00:00:00 2021-05-20 23:59:59 Europe/Copenhagen Succesfuld Strategiimplementering Få perspektiver og værktøjer til at kunne præsentere en robust og realistisk strategi-implementeringsplan, der tager højde for kompleksiteten af forandringsprocessen og sikrer, at den når helt ud til den enkelte medarbejder. CBS-Executive CBS-Executive